Τελικά σ’ αυτή την χώρα, για να ασχοληθείς με το ποδόσφαιρο ή λαμόγιο πρέπει να είσαι ή μέγιστος παπάρας. Αν δηλαδή ξεκινήσεις με το σταυρό στο χέρι και δεν μπλεχτείς σε κάνα δυο σκάνδαλα, αν δεν έχεις «ψευδώνυμο» ή δεν ακολουθήσεις τας υποδείξεις των ανωτέρων, πάει…σε έφαγε η μαρμάγκα.\nΣυγχωρήστε με για την απότομη είσοδο και τις παραπάνω εκφράσεις, αλλά από την ώρα που η περίφημη Πρωτοβάθμια Επιτροπή Αδειοδότησης, ανακοίνωσε την απόφαση να μην δώσει (και φέτος) πιστοποιητικό συμμετοχής στον Ηρακλή προσπαθώ κι εγώ να περιορίσω το θύμο μου, να δω το θέμα ψύχραιμα όπως απαιτούν οι περιστάσεις και να βάλω τις σκέψεις μου σε μια τάξη. Να πιάσω το νήμα της υπόθεσης από την αρχή βρε αδερφέ και να καταλήξω σε ένα συμπέρασμα. Ομολογώ ωστόσο ότι μέχρι τώρα, η προσπάθειά μου αποτελεί μάταιος κόπος. Έτσι όπως έχουν εξελιχθεί τα πράγματα, το να προσπαθείς να βρεις την άκρη σε θέματα που άπτονται του ποδοσφαίρου, είναι σαν να ψάχνεις ακάρεα σε στρώμα…\nΟφείλω πάντως, να παραδεχτώ ένα πράγμα. Ότι δάκρυσα κι εγώ στο άκουσμα της είδησης (άραγε αποτελεί τέτοια;) ότι η ΕΠΟ εφάρμοσε το νόμο και έβαλε «στοπ» στη συμμετοχή του Ηρακλή στο επόμενο πρωτάθλημα. Τέτοια ισονομία, τέτοια αποφασιστικότητα, σπάνια συναντάς στις μέρες μας. Ανατρίχιασα μα την αλήθεια, όταν έμαθα ότι οι γνήσιοι υπερασπιστές του νόμου, αποφάσισαν να δείξουν την πυγμή που προσπαθούν και θέλουν να μας πείσουν ότι διαθέτουν, ρίχνοντας όλο το ανάθεμα στο «κακό σπυρί» που αποτελεί γι’ αυτούς ο Ηρακλής. Τι κι αν το όνομά του δεν αναμείχθηκε σε κανένα από τα 29 ύποπτα παιχνίδια, τι κι αν δεν αναμείχθηκε ποτέ στο περίφημο κασσέτα-gate; Αυτά τα σκάνδαλα μοιάζουν με…λούνα παρκ και έρχονται σε δεύτερη μοίρα, όταν υπάρχουν ομάδες που δεν τηρούν τις προϋποθέσεις ώστε να συμμετάσχουν στο πρωτάθλημά. Ναι σ’ αυτό το πρωτάθλημα στο οποίο ο κίνδυνος απώλειας μιας ανθρώπινης ζωής κοστίζει 100.000 ευρώ και μια αγωνιστική κεκλεισμένων των θυρών.\nΕίναι «αστεία» μα την αλήθεια, αυτή η ιστορία της αδειοδότησης διότι στη συνείδησή μου αποτελεί μια πρώτης τάξεως ευκαιρία, ώστε να καλυφθεί η ανικανότητα λήψεως σοβαρών αποφάσεων για τα πραγματικά σκάνδαλα που μαστίζουν το ελληνικό ποδόσφαιρο. Δεν συμφωνείται, ότι αυτή η φαινομενική πυγμή που δείχνει τώρα η ΕΠΟ δίνει το πάτημα στους ανθρώπους της, ώστε να βγουν και να πουν: «Ορίστε κύριοι, εμείς εδώ τηρούμε τους νόμους κατά γράμμα και όποιος δεν αξίζει να παίζει στο πρωτάθλημα, δεν θα παίζει…Στο διάολο το γήπεδο, η μπάλα, η βαθμολογία και τα συναφή…Εδώ, τα χαρτιά τα λένε όλα και δεν είναι ταρώ». Υπάρχει καλύτερο προκάλυμμα;\nΑφού λοιπόν δεν κατάφεραν να…ξεκάνουν τον Ηρακλή το 1980, όταν αποφάσισαν για πρώτη και μοναδική φορά μέχρι σήμερα να υποβιβάσουν ομάδα με την αιτιολογία της δωροδοκίας, αφού δεν τους βγήκε πέρσι λόγω των κινητοποιήσεων, αφού δεν κατάφεραν να τον λυγίσουν ποτέ μέσα στο γήπεδο, αφού δεν κατάφεραν ποτέ να τον φιμώσουν και να τον στείλουν στη γωνία του, αποφάσισαν να εφαρμόσουν (και πάλι) τα μεγάλα μέσα, υποβιβάζοντας για πρώτη φορά ομάδα (τι σύμπτωση…) μέσω της αδειοδότησης. Βλέπετε με τον τρόπο αυτό, μπορούν να επικαλεστούν το γράμμα του νόμου και της δικαιοσύνης, συνεπικουρούμενοι από μπόλικους «ρουφιάνους» του συστήματος οι οποίοι είναι πάντα πρόθυμοι να παίξουν τον ρόλο του Αρτέμη Μάτσα στο ελληνικό ποδόσφαιρο, χωρίς βέβαια να σκέφτονται ότι αύριο-μεθαύριο μπορεί οι ίδιοι να θεωρηθούν «κακό σπυρί» για το ελληνικό ποδόσφαιρο.\nΕπειδή όμως ο διάολος έχει πολλά ποδάρια, επειδή ΚΑΙ πέρσι αποκαλύφθηκαν ουκ ολίγες ανομίες στη συγκεκριμένη διαδικασία και αφού οι ίδιοι προτιμούν να κινούνται στο σκοτάδι, μπορώ και εγώ άφοβα να κάνω τις εικασίες μου. Δεν το βουλώνω και δεν δέχομαι τις εξηγήσεις σας. Πρώτα θα με πείσετε για την ορθότητα και τη διαφάνεια της διαδικασίας και έπειτα θα δεχτώ την απόφασή σας.\nΔιότι δυστυχώς για εσάς, με το φτωχό μου το μυαλό, θεωρώ ότι ο Ηρακλής «επιλέχθηκε» ως η πιο ευάλωτη ομάδα του πρωταθλήματος με μεγαλομέτοχο που πετά αετό και παράγοντες άπειρους. Θεωρώ ότι ο Ηρακλής «επιλέχθηκε» να πληρώσει το «μάρμαρο», με βάση τα χρέη που του φόρτωσαν παλιοί παράγοντες που εσείς οι ίδιοι δεν φροντίσατε να ελέγξετε προτού εισέλθουν στο ποδόσφαιρο, ποντάροντας παράλληλα και στην κούραση του κόσμου που όλα αυτά τα χρόνια δεν σας έκανε το χατίρι να γονατίσει. Θεωρώ ότι ο Ηρακλής «επιλέχθηκε» ως η ομάδα που περνά την διαδικασία για δεύτερη φορά, γεγονός που ενδεχομένως να στρέψει ξεκάθαρα την κοινή γνώμη εναντίον του. Θεωρώ ότι ο Ηρακλής «επιλέχθηκε» ως η ομάδα που θα αποτελέσει και πάλι τον αποδιοπομπαίο τράγο. Αποδείξτε μου, ότι κάνω λάθος, ότι είμαι ρόμπα ξεκούμπωτη…Βγάλτε τους φακέλους στο φως να δούμε ποιοι είναι σωστοί και ποιοι όχι, αποδείξτε ότι οι «ψίθυροι» δεν έχουν βάση και εγώ θα βγω στους δρόμους να φωνάξω «ΖΗΤΩ ΤΟ ΕΛΛΗΝΙΚΟ ΠΟΔΟΣΦΑΙΡΟ».\nΟμολογώ πάντως, ότι οι θεωρίες συνωμοσίας δεν μου άρεσαν ποτέ. Πολύ δε περισσότερο, δεν θα καταλογίσω ευθύνες στις υπόλοιπες ομάδες για τον τρόπο που εξασφάλισαν το πιστοποιητικό συμμετοχής. Και συμφωνώ ότι είναι προτιμότερο να κοιτάς πρώτα τα του οίκου σου και έπειτα να πας στον γείτονα…Γι’ αυτό θα καταλογίσω ευθέως ευθύνες στην νυν διοίκηση της ΠΑΕ. Δεν στέκομαι στις δυσκολίες που αντιμετώπισαν τα μέλη της ώστε να συμπληρώσουν το φάκελο, ούτε στις τρικλοποδιές που ενδεχομένως τους έβαλαν άλλοι, ούτε και στα υπέρογκα χρέη που παρέλαβαν από την προηγούμενη…κυβέρνηση. Από την στιγμή που υποσχέθηκαν στο κόσμο, ότι το θέμα αυτό θα λυθεί νωρίς και χωρίς περιπέτειες έπρεπε να είναι 100% εντάξει.\nΈπρεπε οι ίδιοι να φροντίσουν το θέμα τόσο προσεκτικά, ώστε να μην μπορεί να τους «τρυπήσει» κανείς και από πουθενά. Γνώριζαν ότι ο σύλλογος θα δεχτεί πόλεμο από παντού (ακόμα και από τον κουμπάρο του μεγαλομετόχου), γνώριζαν ότι είχαν ένα χρόνο μπροστά τους και απόλαυσαν την καθολική στήριξη του κόσμου. Τώρα θα πρέπει να γνωρίζουν, ότι είναι και οι ίδιοι εκτεθειμένοι και πως άλλη υπόσχεση χωρίς αντίκρισμα δεν πρέπει να υπάρξει…\nΌσο για σένα Αντώνη Ρέμο; Κουβαλάς πλέον εξ’ ολοκλήρου τον τίτλο του καταστροφέα ενός συλλόγου με περισσότερα από 100 χρόνια ιστορίας. Όσες συνεντεύξεις κι αν δώσεις, ώστε να μας πείσεις για το αντίθετο, τα έργα και οι ημέρες σου στην Μίκρα, αρκούν για να σε καταδικάσουν στην συνείδηση όλων των οπαδών και των φιλάθλων του Ηρακλή. Είναι φανερό πλέον, ότι αδιαφορείς για οτιδήποτε συμβαίνει στην αγαπημένη σου –όπως έχεις πει στο παρελθόν- ομάδα, αλλά να είσαι σίγουρος ότι θα έρθει η στιγμή που θα αναλάβεις τις ευθύνες που βαραίνουν τόσο εσένα όσο και τον συνεργάτη σου Δήμο Πολύκαρπο. Να είσαι σίγουρος ότι οι δηλώσεις μετάνοιας που αφορούν την ενασχόλησή σου με το ποδόσφαιρο, δεν πείθουν πλέον κανέναν, πέραν αυτών που θέλουν να σε πιστέψουν…Τα χρέη του Ηρακλή, έχουν όνομα και το δικό σου, είναι γραμμένο με κεφαλαία…\nPosted by mitsos at 6:15 AM No comments:\nΟ Σκουπιδότοπος και τα αρχι-σκουπίδια\nΔεν έχω παράπονο…Το τελευταίο διάστημα η πόλη μου έχει αποκτήσει άλλον…αέρα. Τα πάντα έχουν αλλάξει. Η μυρωδιά της θάλασσας θυμίζει πλέον άρωμα του Τζόρτζιο Αρμάνι, φτιαγμένο από φρεσκοκομμένα Έντελβαις, ενώ σε κάθε γειτονιά, το μονότονο χρώμα των πολυκατοικιών του 60’, έχει δώσει την θέση του σε πολύχρωμους λοφίσκους από νάιλον σακούλες, στοιβαγμένες σε κάτι πράσινα αντικείμενα που αχνοφαίνονται ώστε να μας θυμίζουν ότι κάποτε ήταν…κάδοι.\nΤηλεοπτικές διαφημίσεις του στυλ…«είναι κεφάτη γυρίζει απ’ του Βερόπουλου», θεωρούνται πλέον ξεπερασμένες. Γιατί εσύ, τίμιε βιοπαλεστή, ιδιοκτήτη σούπερ μάρκετ, να ξοδέψεις έναν σκασμό λεφτά, για να διαφημίσεις την επιχείρηση σου, την στιγμή που ο Δήμαρχος Θεσσαλονίκης (ο Τζον Λένον ζει!) σου επιτρέπει την δωρεάν διαφήμιση σε όλους τους δρόμους της πόλης;\nΕξάλλου, ας μην είμαστε και αχάριστοι! Αυτή τη στιγμή η πόλη επιτελεί απίστευτο έργο στην ζωική τροφική αλυσίδα. Διότι, τα σκουπίδια θρέφουν τα ποντίκια, τα ποντίκια θρέφουν τις γάτες, οι γάτες τους σκύλους, οι σκύλοι χέζουν και έτσι έχουμε την απαραίτητη κοπριά για τα μποστάνια μας. Επιπλέον αυτή η μυρωδιά, της χαλασμένης ντομάτας σε συνδυασμό με το μουχλιασμένο τυρί δεκαπέντε ημερών, όπως και να το κάνεις σου φέρνει υπνηλία και ως γνωστόν ο ύπνος θρέφει τα μωρά (Τα μοσχάρια θρέφονται με ήλιο, οπότε τελευταία πρέπει να είναι χορτάτα και δεν μας απασχολούν).\nΣταματήστε λοιπόν την γκρίνια…Κάθε σακούλα που βγαίνει στο δρόμο αυτή τη στιγμή, δίνει ζωή σε εκατοντάδες όντα αυτής της πόλης.\nΚαι μην ακούω χαζά, ότι αυτή η κατάσταση βλάπτει την υγεία μας. Τρίχες! Ανοησίες των οικολόγων (πράσινων, κίτρινων και μπλε), που αδυνατούν να προσαρμοστούν με τη νέα τάξη πραγμάτων και εναρμονιστούν στις επιταγές της νέας εποχής.\nΚάποια πράγματα εξάλλου, αποτελούν αναπόσπαστο κομμάτι της ιδιοσυγκρασίας του Έλληνα. Για παράδειγμα αν πεις σε έναν δυσκοίλιο συμπατριώτη μας, πρέπει να σταματήσεις να χέζεις για δύο βδομάδες, μέσα σε αυτό το διάστημα, να είστε σίγουροι ότι θα λύσει το χρόνιο πρόβλημά του. Έτσι και με το ζήτημα των σκουπιδιών…Που να καταλάβει ο έρμος ο Έλληνας, ότι καλοκαίρι έρχεται και η ζέστη φέρνει μπόχα;\nΤην καλύτερη δουλειά πάντως, την έκανε ένας φίλος μου. Μόλις την περασμένη Δευτέρα άνοιξε επιχείρηση με απεντομώσεις. Έτσι όπως έχει πάει το πράγμα, ο ίδιος και ο συνέταιρος του θα πρέπει να θυμίζουν τελευταία τους…Ghostbusters. Θα γίνουν και σλόγκαν: «Κάτω οι αυτοκτονίες, ζήτω οι μυοκτονίες».\nΕπίσης το έργο που επιτελούν, θα δώσει τίτλους σε Χολιγουντιανές παραγωγές, όπως…«Τα ποντίκια πεθαίνουν τραγουδώντας», «Terminator 3: Ο «εντομοκτόνος», «Αραχνοφοβία τέλος», «Ο Ρατατούις δεν υπάρχει πια, χτύπησε σε παγίδα» κ.α. Εντάξει, εντάξει χαλαρώνω! Τι φταίει ο μαθουσάλας Τζον Λένον, αν εμείς δεν μπορούμε να αντέξουμε την μπόχα. Με τον Γκιουλέκα δηλαδή τι θα άλλαζε; Θα περπατούσαμε στο δρόμο και θα πλέκαμε στεφάνι από τουλίπες;\nΑς μην είμαστε εντελώς αφοριστικοί σχετικά με το πρόβλημα που αντιμετωπίζει η πόλη μας. Διότι, υπάρχουν και σκουπίδια, πραγματικά…διαμάντια. Ανεκτίμητης αξίας, που βρωμάνε και ζέχνουν. Και ξέρετε, αυτά τα σκουπίδια, δεν τα πετάς. Θέλεις δεν θέλεις μπαίνουν στο σπίτι σου. Δεν πρόκειται για σκουπίδια που τα πιάνεις, αλλά για σκουπίδια που τα βλέπεις, μπροστά σου. Είναι σκουπίδια που ούτε η Κερατέα δεν μπορεί να σταματήσει την αλματώδη άνοδό τους, γι’ αυτό και εμείς πληρώνουμε τα…«Κερατεάτικα». Ελάτε τώρα, δεν είναι δύσκολο. Δεν γίνεται να μην καταλάβατε ότι αναφέρομαι στο υπέρ-σκουπίδι. Στο σκουπίδι που είναι ανυπέρ-βλητο γιατί αποτελείται μόνο από…βλίτα. Και πιστέψτε με, γι’ αυτό το σκουπίδι, δεν μπορεί να κάνει τίποτα ούτε ο φίλος μου.\nΜιλώ φυσικά για το ένα και μοναδικό τηλέ-σκουπίδι της δεκαετίας (για να μην πω χιλιετιρίδας) με τίτλο…”Real housewifes of Athens”. Για όσους δεν έχει τύχει να την δείτε, η εκπομπή-μαλακία, απαρτίζεται από έξι απλές γυναίκες που δεν έχουν στον ήλιο μοίρα, έξι απλές γυναίκες που οι στερήσεις και η απλότητα του χαρακτήρα τους, τις οδήγησε στην ανέχεια. Για έξι απλές γυναίκες που δεν γεννήθηκαν με λούσα, που δεν γεύτηκαν την χαρά της ζωής. Πρόκειται για τις κατατρεγμένες από τον Θεό, Αννίτα Ναθαναήλ, Φώφη Μαστροκώστα, Χριστίνα Παππά, Ιωάννα Σουλιώτη, Τζο Τόγκου και Ορθούλα Παπαδάκου, οι οποίες μας σπαράζουν κάθε βδομάδα την καρδιά, αναλαμβάνοντας τον ρόλο της…Μαίρης Παναγιωταράς. Της εργαζόμενης μητέρας, της καλής νοικοκυράς.\nΣ’ αυτή την εκπομπή λοιπόν, η οικονομική κρίση, περνάει σε δεύτερη μοίρα. Το πρόβλημα της ανεργίας, γίνεται ανέκδοτο. Και εδώ που τα λέμε, ποιος θα ασχοληθεί με το ΔΝΤ και την οικονομική υποβάθμιση της οικονομίας, όταν η Αν-Ορθούλα Παπάροβα δεν μπορεί να κάνει Σκούμπα – Ντάιβινγκ; Το γράφω τώρα και ανατριχιάζω. Ποιο πρόβλημα είναι αυτό που μπορεί να επισκιάσει, την πραγματική απόγνωση της Ιωάννας Σουλιώτη σχετικά με το αυτοκίνητο που θα αγοράσει;\nΔιότι αν δεν το έχεις καταλάβει φίλε τηλεθεατή, η σωστή νοικοκυρά -σύμφωνα πάντα με την εκπομπή-κουράδα-, μένει στο Κολωνάκι, και την ώρα που σφουγγαρίζει με το καλο-λιμαρισμένο νύχι, σκέφτεται…«Δεν πετάγομαι να πάρω ένα BMW 320;» Πόσες φορές δεν σας έχει τύχει αυτό το πράγμα; Αυτό το αίσθημα μικρών επιθυμιών τις οποίες μπορείς να υλοποιήσεις ανά πάσα στιγμή.\nΛοιπόν για να τελειώνουμε με τα αστεία…Η εκπομπή αυτή αποτελεί ΠΡΟΚΛΗΣΗ και καλά θα κάνετε να την σταματήσετε χθες, για να μην σας πάρουν με τις πέτρες. Όσο κι αν προσπαθήστε να μας πείσετε, ότι το πρότυπο της ελληνίδας νοικοκυράς είναι πέντε χαζονεόπλουτες-γκόμενες, φίλες του «τίποτα» και του «μηδέν», κάνετε λάθος. Στην εποχή που όλοι κάνουν το σκατό τους παξιμάδι και παλεύουν να τα φέρουν βόλτα, εσείς προβάλλετε τον πεοθηλασμό και την ματαιοδοξία.\nΚαι θλίβομαι πραγματικά, όχι γιατί τέτοιου είδους εκπομπές μας κάνουν να πιστεύουμε ότι τα νούμερα που συμμετέχουν σ’ αυτές είναι μεγαλύτερα από αυτά της AGB, αλλά γιατί κάποιοι προσπαθούν να μας πείσουν ότι η δική μας Real πραγματικότητα, είναι εικονική. Θλίβομαι μα την αλήθεια, γιατί υπάρχουν κάποιοι, που τη μια στιγμή βομβαρδίζουν την συνείδησή μας (βλ. Ειδήσεις) και την άλλη στιγμή, την υποτιμούν…\nΜΑΖΕΨΤΕ ΤΑ ΣΚΟΥΠΙΔΙΑ ΣΗΜΕΡΑ!!! (Κάθε είδους…)\nPosted by mitsos at 6:11 AM No comments:\nΕίσαι πολύ μεγάλος, για να είσαι..ΕΣΥ\nΤα κατορθώματά του εντός των αγωνιστικών χώρων μιλούν από μόνα τους. Τον αποκάλεσαν "Νουρέγιεφ", είπαν πως "δεν τον γέννησε μάνα, αλλά μπάλα". Δεν λέω κάτι καινούργιο. Ούτε προσθέτω κάτι περισσότερο στον δεδομένο θαυμασμό μου γι' αυτόν, τονίζοντας ότι ήταν από τα πρώτα ονόματα που ο πατέρας μου με έμαθε να προφέρω έστω και με το σχετικό τραύλισμα, λόγω της μικρής ηλικίας αλλά και του μακρόσυρτου ονόματος. Πολλοί θα μου πείτε ότι δεν "ανακάλυψα την Αμερική" νιώθοντας δέος, όταν του πήρα την πρώτη συνέντευξη (με την ευκαιρία της ανάδειξης του, ως ο καλύτερος Έλληνας ποδοσφαιριστής όλων των εποχών), έστω κι αν για μένα αποτελούσε ένα όνειρο δημοσιογραφικής καριέρας κι ας είχα διαβάσει τόσες και τόσες φορές τις απόψεις του, για την πικρία του που δεν έπαιξε στο εξωτερικό, για την Εθνική κτλ. Ήθελα να τις πει και σε μένα. Να τις ακούσω να μου τις λέει ο ίδιος. Όπως για τους περισσότερους φιλάθλους, έτσι και για μένα, ο Βασίλης Χατζηπαναγής, ήταν η μεγαλύτερη και βασικότερη αιτία, για να λατρέψω το ποδόσφαιρο. Ήταν ο άνθρωπος που "ζωγράφιζε" μέσα στις γραμμές του γηπέδου σπάνια έργα τέχνης, που ασφαλώς δεν έχουμε ξαναδεί από τότε και πολύ φοβάμαι ότι πολύ δύσκολα θα ξαναδούμε στο μέλλον, άσχετα αν είναι ο πρώτος που τηλεφωνούμε προκειμένου να συγκρίνει άμεσα τον εαυτό του για έναν παίκτη που ξεκινά την καριέρα του και πραγματοποιεί μια-δυο εξαιρετικές εμφανίσεις. Αυτό κάναμε και με τον Καστίγιο, αυτό κάναμε και με το Νίνη, αυτό κάναμε και με τον Φετφατζίδη. Λάθος. Ο Βασίλης Χατζηπαναγής είναι ένας, και όμοιος του δεν θα ξαναβγεί, όσο κι αν η ανάγκη μας για θέαμα και καλό ποδόσφαιρο, μας αναγκάζει να προσδίδουμε σε άγουρα ταλέντα χαρακτηρισμούς όπως... "Νέος Χατζηπαναγής", "Νέος Πελέ", "Νέος Μαραντόνα" κοκ. Για τους απανταχού Ηρακλειδείς δε, ο "Βάσια" είναι κάτι σαν τον Βούδα για τους Βουδιστές. Λατρεύεται σαν Θεός και μάλλον όχι άδικα, αφού οι παλές γενιές μεγάλωσαν με τα.κατορθώματά του και πανηγύρισαν έναν τίτλο, απέναντι στον Ολυμπιακό. Οι κινήσεις του εξάλλου μέσα στο γήπεδο έδιναν χρώμα, στις ασπρόμαυρες οθόνες που τις αποτύπωναν.\nΣτην προκειμένη περίπτωση λοιπόν και με βάση τα παραπάνω, η διοίκηση της ΠΑΕ Ηρακλής σ' ότι αφορά το ζήτημα των γηπέδων υπέπεσε σε...γκάφα ολκής. Διότι, δεν μπορείς να έχεις ανοικτά οικονομικά μέτωπα με τις δύο σημαίες της ομάδας σου, τον Χατζηπαναγή και τον Κωφίδη και να ευαγγελίζεσαι την εξυγίανση της εταιρείας. Πρώτα ξεκινάς από αυτούς και μετά πας στους υπόλοιπους. Για παράδειγμα, άλλο είναι να σου καταλογίζει ευθύνες ο "Βάσια", ο καλύτερος Έλληνας ποδοσφαιριστής όλων των εποχών και άλλο ο Μπόσνιακ, ο Τούμα, ο Μπούρμπος. Μερικές φορές, δεν έχει σημασία τι λέγεται, αλλά ποιος το λέει. Και ας μου επιτρέψουν οι άνθρωποι της ΠΑΕ να σημειώσω, πως ανεξάρτητα από τι συνέβη, το γεγονός ότι δεν υπάρχει αντίδραση την ίδια μέρα, επιφέρει ένα ακόμη επικοινωνιακό λάθος. Όλοι θα σταθούν στο τι είπε ο Χατζηπαναγής και θα αναζητήσουν απάντηση, αλλά αυτή πρέπει να περιμένουν μέχρι αύριο για να τη μάθουν, σε μια περίοδο που οι φήμες για την αδειοδότηση δίνουν και παίρνουν. Την επόμενη μέρα κύριοι, ήδη αυτοί που επεξεργάζονται τα της αδειοδότησης θα έχουν σκεφτεί, πως για να τα λέει αυτά ο Χατζηπαναγής, τότε κάτι άσχημο συμβαίνει. Εν' ολίγοις τους δίνεται το πάτημα που εσείς οι ίδιοι λέτε πως ψάχνουν αλλά δεν βρίσκουν. Κι όμως...Είναι σαν ο Μαράντονα να κατηγορεί την Μπόκα Τζούνιορς.\nΠάμε τώρα όμως και στο άλλο σκέλος της υπόθεσης, που αφορά τον ίδιο Χατζηπαναγή. Ελάχιστες γραμμές πιο πριν εξέφρασα -θέλω να πιστεύω- την τεράστια εκτίμηση που τρέφω για τις αγωνιστικές του επιδόσεις. Ωστόσο, ας μου επιτρέψει να πω, ότι από χθες κάρφωσε ένα μαχαίρι στην ήδη τραυματισμένη πλάτη της ομάδας, που ο ίδιος αναφέρει ότι λατρεύει γιατί υπηρέτησε μόνο αυτή, έστω κι αν έχει τονίσει πολλάκις στο παρελθόν ότι αυτή δεν ήταν ακριβώς η επιθυμία του. Δεν σας κρύβω ότι δυσκολεύτηκα από την πρώτη στιγμή να πιστέψω ότι η ανακοίνωση αυτή, βγήκε ή γράφτηκε από τον ίδιο τον "Βάσια". Ίσως γιατί στο περιεχόμενό της, υπάρχουν τόσες κακίες μαζεμένες αλλά και τόσες ανακρίβειες. Από την στιγμή όμως που φέρει το όνομα του, αυτός και μόνο είναι ο αποκλειστικός υπεύθυνος των όσων γράφονται.\nΛέει λοιπόν ο "Νουρέγιεφ" σε ένα σημείο της ανακοίνωσής του ότι..."Πληρώθηκαν κάποια χρήματα από τη διοίκηση του Αντώνη Ρέμου για την προηγούμενη χρονιά και μπορώ να πω ότι ήταν πολύ σωστή η συνεργασία μας". Λίγο παρακάτω όμως διαβάζουμε ότι..."Πλήρωναν κανονικά έως και το τέλος της περιόδου". Τελικά Βασίλη Χατζηπαναγή, πληρώθηκαν "κάποια" χρήματα, ή πληρώθηκαν όλα; Φαντάζομαι ότι καταλαβαίνεις κι εσύ την διαφορά, όταν η λεπτή κόκκινη γραμμή οριοθετείτε πλέον από νούμερα.\nΠαρακάτω διαβάζουμε με έκπληξη ότι..."Έχω αγανακτήσει κυριολεκτικά, δεν "παίζονται" στις ψευδείς υποσχέσεις και δεν αναφέρω μόνο το δικό μου πρόβλημα, αλλά και πολλών άλλων υπαλλήλων της ομάδας, που εξακολουθούν να είναι απλήρωτοι επί μήνες, αλλά φοβούνται να μιλήσουν". Αφήνουμε στην άκρη την έκφραση "δεν παίζονται" ασχολίαστη αν και μας βοηθά πολύ το συντακτικό του κειμένου να καταλάβουμε κάποια πράγματα και λίγες γραμμές πιο κάτω διαβάζουμε."Ενάμισι μήνα έχω να πατήσω στα γραφεία της ΠΑΕ, γιατί δεν παρακαλώ κανέναν, ενώ αγανάκτησε και ο συνεργάτης μου από τα ψέμματα που άκουγε". Αφού λοιπόν Βασίλη Χατζηπαναγή, έχεις να πατήσεις ενάμιση μήνα το πόδι σου στην ΠΑΕ, πως γνωρίζεις ότι οι υπάλληλοι είναι απλήρωτοι και φοβούνται να μιλήσουν;\nΗ αλήθεια είναι ότι τον Βασίλη Χατζηπαναγή τον έχουν κοροϊδέψει πολλοί και μέσα από την ΠΑΕ Ηρακλής κατά καιρούς, ίσως γιατί δεν σκέφτεται ποτέ άσχημα για κανέναν. Δεν θα τον ακούσεις να βρίζει, ούτε καν να φωνάζει. Πάντα με το χαμογέλο. Δυστυχώς όμως, και αυτή τη φορά τον κορόιδεψαν. Τον κορόιδεψε κυρίως αυτός που συνέταξε την ανακοίνωση με τέτοιον τρόπο, διότι εκμεταλλεύτηκε το πρόβλημα του μεγάλου αυτού ποδοσφαιριστή, για να βγάλει ένα κόμπλεξ, όχι κατά του Γιάννη Τάκη, διότι δεν μας ενδιαφέρει ποιος έχει διαφορές με ποιον, αλλά στον ίδιο τον Ηρακλή. Εν΄ αγνοία του ή όχι δεν μπορώ να το γνωρίζω, αλλά ο Βασίλης Χατζηπαναγής, με αυτή την ανακοίνωση βάζει σε τεράστιο κίνδυνο, την ομάδα της οποίας ο ίδιος λέει πως δεν χάνει παιχνίδι ενώ ταυτόχρονα καλύπτει κι έναν άνανδρο τύπο (δεν με ενδιαφέρει ποιος ειναι αυτός) που η ανωνυμία τον βοηθά να καλύπτει τις ευθύνες που ο ίδιος φοβάται να επωμιστεί. Ντροπή του!\nΛυπάμαι, "Βάσια" αλλά από σήμερα θα αναγκαστείς να επωμιστείς ένα βάρος που δεν σου αξίζει, διότι εμπιστεύτηκες ξανά λάθος άνθρωπο. Συγχώρεσε με, αλλά δεν μπορώ με τίποτα να πιστέψω ότι η φράση."Λυπάμαι αλλά δεν είμαι καθόλου ήσυχος για τις υπόλοιπες υποχρεώσεις της ΠΑΕ όπως προετοιμασία φακέλου κ.λ.π", είναι δική σου. Είσαι πολύ μεγάλος στα μάτια μου, για να αποδεχτώ ότι την έχεις γράψει ΕΣΥ...\nPosted by mitsos at 9:11 AM No comments:\nΣτο λαιμό της Ελλάδας, κρεμάσαμε…Πετρούλα\nΠάντα έλεγα ότι αυτή η χώρα μπορεί να γελοιοποιεί οτιδήποτε σοβαρό τις συμβαίνει. Πριν από λίγο, χαζεύοντας τηλεόραση στο τηλεοπτικό κανάλι STAR, είδα ένα ακόμη ρεπορτάζ-μνημείο της γνωστής Πετρούλας, η οποία το τελευταίο διάστημα έχει πάρει τους δρόμους και κρατώντας ένα μικρόφωνο στο χέρι (πολύ θα ήθελε να είναι κάτι άλλο) διακωμωδεί απλά…την χειρότερη στιγμή που περνά η Ελλάδα στη σύγχρονη ιστορία της.\nΚαι ναι, το ομολογώ, την πρώτη φορά που την είδα να ξεφωνίζει «ήρθε η Τρόικα» και να φωνάζει “mr blue-eyes” (σε σχετικό σατιρικό βιντεάκι του Ράδιο-Αρβύλα) γέλασα και εγώ. Στη συνέχεια όμως έπαψε να είναι αστείο. Για να μην πω ότι κατάντησε αηδία.\nΔεν μπορεί η Ελλάδα να βγαίνει σιγά-σιγά στους δρόμους προκειμένου να επανακτήσει τα δικαιώματα που κερδίθηκαν με αίμα και μια Πετρούλα να περνά την γελοιότητα που μας διακρίνει. Εκτός κι αν μας βολεύει να αφήσουμε έντεχνος να διαρρεύσει ότι εμείς εδώ είμαστε καλά και αντιμετωπίζουμε τα πιο σοβαρότατα θέματα με τον μανδύα του ασόβαρου. Εκτός κι αν αυτό που μας ενδιαφέρει ακόμη και τώρα, είναι να χαζεύουμε βυζιά ακόμα και αν το περιεχόμενο του εγκεφάλου αυτής που τα κουβαλάει απλά…δεν υπάρχει. Εκτός κι αν η δημοσιογραφία του 2010 έχει πάρει την κάτω βόλτα μια και καλή. Εκτός κι αν η εικόνα της Ελλάδας πια είναι η Πετρούλα! Δηλαδή, ένα μπουρδέλο και μισό…\nΝτρέπομαι μα την αλήθεια, που υπάρχουν ακόμη άνθρωποι, όχι που δεν φωνάζουν, αλλά που δεν ουρλιάζουν. Μα περισσότερο θα περίμενα τόσο από συναδέλφους που κρατούν επίσης τα μικρόφωνά τους δίπλα στην Πετρούλα, όσο και από την Ένωση, να σταματήσουν άμεσα αυτή την φαρσοκωμωδία. Θα περίμενα από το ίδιο το κανάλι να αντιληφθεί την κρισιμότητα της κατάστασης καθώς επίσης και ότι δεν είναι δεν είναι όλα, σόου μπιζ, πρασινοκόκκινα μαλλιά και χυδαιότητα. Σταματήστε να διακωμωδείται την εργασία σας. Την εργασία μας.\nΑλλιώς, να δέσουμε όλοι μας μια…πετρούλα στο λαιμό και να πέσουμε στη θάλασσα!\nPosted by mitsos at 4:38 AM 1 comment:\nΤο γράμμα μου στον Άγιο Βασίλη\nΑγαπητέ μου Άγιε Βασίλη, αποφάσισα, τώρα που ξέρω ότι προετοιμάζεσαι για την σκληρή εργασία σου στο τέλος του μηνός, να σου γράψω ένα γράμμα με τις δικές μου αιτήσεις. Μπορεί σε λίγες μέρες να κλείνω τα 32 μου χρόνια, μέσα μου όμως αισθάνομαι ακόμη παιδί και αφού είναι έτσι, σκέφτηκα ότι θα μπορούσα και εγώ να ζητήσω κάποια πράγματα.\nΕκτός και αν ισχύει αυτό που λένε. Πως…«δεν υπάρχεις». Ας είναι, εμείς οι άνθρωποι ξέρεις καλά, ότι μας αρέσει να πιστεύουμε σε πράγματα που «δεν υπάρχουν».\nΜόνο που σήμερα Άγιε Βασίλη αποφάσισα να σου βάλω δύσκολα. Να ζητήσω «δώρα» από αυτά που δεν μπαίνουν στο σακί. Από αυτά που δεν σέρνονται με τάρανδους. Που δεν χρειάζεται να τα μοιράσεις μπαίνοντας σαν…κλέφτης από τις καμινάδες. Εξάλλου σ’ αυτόν τον μάταιο κόσμο, κλέφτες υπάρχουν πολλοί και μπαίνουν πλέον με κάθε τρόπο στα σπίτια μας. Από τα παράθυρα, από τις πόρτες, από την τηλεόραση, από την απέναντι…τράπεζα. Και ξέρεις ε, οι κλέφτες αυτοί δεν πιάνονται. Διότι στις συνειδήσεις των περισσοτέρων, πρόκειται για έντιμους ανθρώπους. Για ανθρώπους που ήρθαν στη γη με το κάλυμμα της δικαιοσύνης και του συνθήματος «ΓΙΑ ΕΝΑ ΚΑΛΥΤΕΡΟ ΑΥΡΙΟ».\nΌχι, όχι, δεν αναφέρομαι σε σένα. Εσύ μπορεί να μην υπάρχεις, αλλά χαρίζεις χαμόγελο και αισιοδοξία. Αυτοί υπάρχουν, χαμογελούν και χαρίζουν μιζέρια. Γι’ αυτό τα φετινά Χριστούγεννα -Άγιε Βασίλη- στην Ελλάδα, δεν θα είναι σαν τα προηγούμενα. Υπάρχει κάτι διαφορετικό στην ατμόσφαιρα. Το κλίμα είναι βαρύ. Και αν πιστέψουμε ότι μας λένε, αυτά που θα έρθουν θα είναι ακόμα πιο δύσκολα. Πιο δυσβάσταχτα για τον κοσμάκη.\nΚαι φαντάσου ότι ΚΥΡΙΩΣ για τους νέους ανθρώπους ήδη τα πράγματα φαντάζουν «μαύρα και άραχλα».\nΤώρα που θα έρθεις προς τα μέρη μας, κάνε και ένα γκάλοπ. Ρώτα απλά έναν νέο, να σου πει τι δουλειά κάνει. 7/10 θα σου απαντήσει άνεργος. Ρώτα τον μετά πως σκέφτεται το μέλλον του σ’ αυτή τη χώρα. 8/10 θα σου πει ότι δεν υπάρχει μέλλον. Και μετά αν θέλεις ρώτα την άποψη του για την οικογένεια. 10/10 θα πάρεις την απάντηση…«εδώ δεν μπορώ να συντηρήσω τον εαυτό μου, θα κάνω και οικογένεια;». Έτσι μας κάνανε Billy. Να φοβόμαστε για το αύριο που ξημερώνει και που τελικά δεν θα είναι καλύτερο…\nΜόνο στο δικό μας το συνάφι Άγιε, τον τελευταίο καιρό ακούς μόνο για απολύσεις εργαζομένων, για συρρίκνωση προσωπικού, για λουκέτα σε εφημερίδες κοκ. Μαύρα όλα.\nΤρομοκρατία παντού. «Το σκάσε και κολύμπα» έγινε μέρος της ζωής κάθε ανθρώπου γιατί διαφορετικά «αύριο θα μαζεύεις ρίζες για να φας». Τελευταία μοιάζουμε με τους Εβραίους που ενώ ήξεραν ότι βαδίζουν προς τον θάνατο, ήλπιζαν απλά και μόνο σε ένα καπρίτσιο της τύχης ώστε να μείνουν ζωντανοί. Και όταν αυτό δεν συνέβαινε, οι «ειδικοί» τους κορόιδευαν μέχρι τέλους λέγοντάς, ότι τους πάνε για ντουζ και ξεψείριασμα. Σ’ αυτή τη φάση βρισκόμαστε και εμείς Βασίλη. Μας βάζουν δάχτυλο μέχρι το έντερο και εμείς νομίζουμε πως είναι κλύσμα για να γλιτώσουμε από το φούσκωμα.\nΑυτό κι αν βοήθησε μέχρι σήμερα. Ξέρεις πόσο εύκολα σου περιγράφουν πλέον ένα έγκλημα και το «φτιασιδώνουν» με ωραίες λεξούλες έτσι ώστε να φαίνεται «βόλτα στην λιακάδα»; Βάζεις ένα «υπάρχουν λεφτά» ένα «αλλάζουμε ή βουλιάζουμε», ένα «Βατοπέδι», μία «Siemens», ένα «ΔΝΤ» και μια «χρεοκοπία» και έφτιαξες μια ωραία ιστοριούλα. Έτσι λοιπόν μας έφτασαν στο σημείο αυτό. Στο σημείο μηδέν για την ακρίβεια. Και το χειρότερο; Κανείς δεν αντιδρά. Και πώς να αντιδράσει; Αφού από τους μεγαλύτερους μάθαμε, πως για να επιβιώσεις οπουδήποτε, πρέπει να πατήσεις επί πτωμάτων. Να λες δηλαδή…«από την στιγμή που είμαι βολεμένος, γιατί να τρέξω για τον άλλο;». Δυστυχώς λίγοι είναι αυτοί που βλέπουν ότι αυτό που «χτυπάει» σήμερα τον διπλανό, αύριο θα «χτυπήσει» εσένα.\nΓια αυτά λοιπόν και άλλα πολλά φέτος θέλω τα εξής δώρα:\n1.Να δώσεις ξανά όραμα στον κόσμο\n2.Να μας δώσεις πίσω την πίστη στις ικανότητές μας και να χαρίσεις αισιοδοξία για το μέλλον μας.\n3.Να διορθώσεις το πολιτικό σύστημα και να στείλεις στο διάολο –γιατί μπορείς να το κάνεις- όλους τους πολιτικούς αυτούς του τόπου\n4.Να κατεβάσεις ξανά τον κόσμο στους δρόμους. Όλες οι διεκδικήσεις εκεί κερδίζονται. Να μάθει ξανά ο πολίτης να μάχεται όχι μόνο για τον εαυτό του αλλά και για τους δίπλα.\n5.Να ρίξεις ένα σκαμπίλι στην γενιά των γονιών μας, που δεν έκαναν τίποτα απολύτως για να αποτρέψουν αυτά που ήρθαν.\n6.Να βάλεις «Χ» σε όλους αυτούς που κονόμησαν, που «πήραν» χωρίς να αξίζουν\n7.Να δώσεις στον κόσμο δουλειά και εργασιακά δικαιώματα. Γι’ αυτά χύθηκε αίμα και τώρα τα βλέπουμε να χάνονται με τόση ευκολία.\n8.Να δημιουργήσεις την αξιοκρατία και να καταργήσεις το «ρουσφέτι»\n9.Να βάλεις νου σ’ αυτούς που τρέχουν ακόμη πίσω από τα κόμματα. Που πιστεύουν ακόμη σ’ αυτούς που υποθήκευσαν τα όνειρα μας.\n10.Να δημιουργήσεις ένα μέλλον, όπου δεν θα ντρεπόμαστε να «αυξήσουμε» τα μέλη της οικογένειάς μας. Βλέπεις, χωρίς παιδιά και εσύ άνεργος θα μείνεις.\nΕίδες που σου είπα; Σου έβαλα δύσκολα, το ξέρω. Είπαμε όμως! Εμάς τους ανθρώπους, μας αρέσει να πιστεύουμε σε πράγματα που «δεν υπάρχουν». Και δυστυχώς στα παραπάνω δεν αρκεί μόνο να πιστέψουμε, αλλά και να διεκδικήσουμε.\nPosted by mitsos at 6:18 AM No comments:\nΠήγαινέ με όπου θέλεις…ταξιτζή\nΣ’ αυτή την πόλη που ζούμε και μεγαλώσαμε, υπάρχουν δύο – τρία πράγματα που δεν αλλάζουν στη νοοτροπία των ανθρώπων ότι και να κάνεις. Για παράδειγμα δεν μπορείς να πείσεις κανέναν οδηγό να ξεκολλήσει το χέρι του από την «καταραμένη» κόρνα με το που ανάψει το φανάρι πράσινο, κανένα 75χρονο πεζό να πάει απ’ τη διάβαση, καμιά κοπέλα μικρής ηλικίας να αφήσει το μυστρί στην άκρη διότι δεν χρειάζεται να…σοβατίσει το πρόσωπό της από τα χαράματα και φυσικά κανένα παιδάκι να σκάσει επιτέλους στο λεωφορείο.\nΣ’ αυτά αν προσθέσει κανείς τις (ανεξαρτήτου ηλικίας) μεγαλοκοπέλες, που ανοίγουν την ομπρέλα τους και εν’ συνεχεία πάνε κάτω από τα υπόστεγα για να βγάλουν (λαϊκά) κάνα μάτι, το Χριστουγεννιάτικο δέντρο που δεν λέει να ξεραθεί και το καραβάκι που δεν λέει να βουλιάξει, τον Δήμαρχο (ή αλλιώς «φτερωτό μαλάκα») το Νομάρχη (Λάφινγκ άουτ Λάουντ), το τεράστιο Θερμαϊκό (που είναι τίνγκα στο σκατό), τα ζώα που παρκάρουν μπροστά στο «Σόσιαλ» (που αν εκεί συχνάζουν «Σοσιαλ(ιστές)» εγώ είμαι ο Μπακούνιν) και τα…σκουπιδιάρικα που φρακάρουν την Τσιμισκή μεσημεριάτικα σαν κουράδα τριών ημερών σε τούρκικη τουαλέτα, τότε φτιάχνεις μια «μαγιά» ικανή να αντεπεξέλθει και στο Οκτόμπερφεστ που δεν έχουμε, διότι πολύ απλά μας τα παίρνει όλα ο Δάκης, η Γλυκερία, ο Λουδοβίκος των ηλιθίων, ο Λιδάκης και ο Τσαλίκης στην γιορτή των Αγγέλων.\n(Κάπου εδώ ανοίγω μια παρένθεση και καταθέτω προβληματισμό. Μπορεί να μου εξηγήσει ένας Χριστιανός (διότι προφανώς και οι Βουδιστές δεν θα γνωρίζουν) γιατί όταν πεθαίνει κάποιος αφήνουμε το καπάκι της κάσας στην είσοδο; Σημαίνει κάτι; Με την ίδια έννοια εγώ όταν θα πάω για κατούρημα πρέπει να βγάλω το καπάκι της τουαλέτας στο μπαλκόνι;)\nΆσχετο! Ας επανέλθω όμως στην τάξη. Σ’ αυτή την πόλη λοιπόν, την τρελή και αλλοπαρμένη ζει μια κάστα ανθρώπων που δρα εντελώς αυτόνομα τις περισσότερες φορές και οδηγεί μπλε αυτοκίνητα. Ναι, σωστά μιλώ για τους ταξιτζήδες.\nΕπειδή το θέμα το έχω φιλοσοφήσει, θεωρώ πως υπάρχουν πολλών ειδών ταξιτζήδες (αρνούμαι πεισματικά να χρησιμοποιήσω την λέξη «ταρίφας»)! Υπάρχει για παράδειγμα, ο ταξιτζής «Ρούλης», από το Καθαρούλης. Που μπαίνεις στο αμάξι του και ντρέπεσαι να καθίσεις. Υπάρχει όμως και ο ταξιτζής «Ρωμύλος». Από το Βρομύλος. Μπαίνεις μέσα και μπορεί να συναντήσεις δάκο, μουχρίτσα, βρύα, λειχίνες, σκόρο και σκόνη που σε σκοτώνει αλλά ταυτόχρονα σε κάνει και πιο δυνατό. Υπάρχει ο ταξιτζής Γκώνης. Από το Παγκώνεις. Αυτός σε κάνει αναρωτιέσαι. Σε ταξί μπήκα ή σε ψυγείο νόου φρόστ της Γουίρπουλ; Υπάρχει και ο ταξιτζής Μένιος. Από το Ιδρωμένιος. Καλοκαίρι ντάλα ο ήλιος, το θερμόμετρο σπάει στους 7.500 βαθμούς και αυτός κάθεται με κλειστά παράθυρα, χωρίς ερ κοντίσιον που τελειώνει το πετρέλαιο. Αμέσως μετά υπάρχει και ο Γκομένιος. Είναι ο τύπος ταξιτζή που είσαι στην Μητροπόλεως και βιάζεσαι, αλλά εκείνος έχει χρόνο να ανοίξει το παράθυρο για να φωνάξει την παροχυμένη έκφραση…«Φσσσσσσσσσσς τι μωρό είσαι εσύ; Ζαχαροπλάστης ήταν ο μπαμπάς σου;» (mercyyyyyyyyy).\nΥπάρχει ο ταξιτζής Χεσούς. Στο ταμπλό του, μπορείς να συναντήσεις 45 εικόνες Αγιών, στον καθρέφτη του κρέμονται 3.500 διαβασμένα κομποσκοίνια και ένα κομμάτι από τον τίμιο Σταυρό, μπροστά στον συνοδηγό υπάρχει η ρήση «Μπαμπά μην τρέχεις» και το ράδιο παίζει φυσικά Λυδία – Φιλιππισία (π.χ. κάπνιζα, γαμούσα μέχρι που είδα στον ύπνο μου τον Αϊ – Pod και άλλαξα στάση). Υπάρχει βέβαια και ο Άντι-Κράιστ. Αυτός που στην πρώτη στραβή κατεβάζει τα Χριστοπαναγίδια και τα καντήλια πιο γρήγορα και από καντηλανάφτη μητρόπολης. Υπάρχει και αυτός που ακούει τραγούδια όπως…«το βαπόρι από την Περσία πιάστηκε στην Κορινθία, Κρίμα το μπόι σου καλέ, Η κατάρα μουνα σέρνει τα όνειρά σου, Αμα θα δεις ότι σου λείπω βαλ’ το πορτρέτο μου στον τοίχο κ.ο.κ.)\nΟύτε η γκάμα όμως τελειώνει εδώ, ούτε η ιστορία. Υπάρχει κάτι στην ιδιοσυγκρασία αυτών των ανθρώπων που ή το λατρεύεις ή το απεχθάνεσαι. Βλέπετε, οι ταξιτζήδες έχουν το συνήθειο να σου μιλάνε, ακόμα και όταν δεν έχεις όρεξη να μιλήσεις ούτε στη μάνα σου. Τότε βέβαια, θα γίνει και η ερώτηση-κλειδί που θα σε αιφνιδιάσει. «Φίλε γαμάς καθόλου τελευταία;» Το πρώτο χτύπημα σε ζαλίζει, αλλά δεν σε ρίχνει στα σκοινιά γιατί ακολουθεί στη συνέχεια ένα μπαράζ χτυπημάτων. «Ξέρεις γιατί σε ρωτάω; Να γιατί εγώ έχω μπλέξει με μια πιτσιρίκα που με έχει πάρει το μυαλό. Βγαίνουμε περνάμε καλά, αλλά δεν με καταλαβαίνει. Συνέχεια μου ζητάει πράγματα και εγώ δεν μπορώ να αντεπεξέλθω». Νόμιζες ότι μέσα σε τρεις φράσεις τα έχεις ακούσει όλα και κάνεις την καρδιά σου πέτρα να δώσεις μια απάντηση, χωρίς να γνωρίζεις τι θα επακολουθήσει. «Φίλε τότε άστη. Δεν κάνει για σένα. Βρες μια άλλη». «Αυτό θα κάνω» σου απαντάει και σε «τελειώνει» με ένα άπερ-κατ: «Δεν λες πάλι καλά που δεν ξέρει τίποτα η γυναίκα μου». ΘΕΟΣ!!!\nΚλείνω τούτο εδώ το κείμενο με άλλες δύο κατηγορίες. Αυτή του ταξιτζή «Σε πάω όπου θέλεις». Είσαι για παράδειγμα στην πλατεία Ελευθερίας και σταματάς ταξί: «Που πάτε;» σε ρωτάει ο οδηγός. «Τριανδρία» απαντάς. «Α, πολύ ωραία θα αφήσουμε την κοπέλα στη Νεάπολη και από εκεί σε ‘’πετάω’’». Υπάρχει και αυτός που δεν σου λέει τίποτα, θεωρώντας προφανώς ότι η μέρα σου ήταν δύσκολη, τα προβλήματά που αντιμετωπίζεις πολλά, οπότε μια βόλτα στην πόλη θα σου κάνει καλό, αν και θα σου κοστίσει κάτι παραπάνω. Αν πέσει ωστόσο «μέσα» στην πρόβλεψή του, τότε εσύ σίγουρα θα θέλεις να σιγοψιθυρίσεις το τραγουδάκι…«πήγαινε με όπου θέλεις ταξιτζή». Σε όλους μας έχει τύχει άλλωστε.\nΥΓ: Το κείμενο έχει τόνο χιουμοριστικό, αλλά επειδή πάντα υπάρχει κάποιος που θα σου σπάσει το @ρχίδι, πρέπει να τονίσω ότι έχει τόνο χιουμοριστικό.\nΥΓ2: Συμπαθώ τους ταξιτζήδες αυτής της πόλης, διότι ο Θεός δεν μου χάρισε ένα…αυτοκίνητο, άρα συναναστρέφομαι καθημερινά μαζί τους και συχνά τους ανοίγω κουβέντα.\nΥΓ3: Θείο συγνώμη!!!!!\nPosted by mitsos at 7:01 AM No comments:\nΣκατά σε όλους μας!\nΜισώ τους πολιτικούς αυτού του τόπου, γιατί χρόνια τώρα είχαν το θάρρος να ξεζουμίζουν τον λαό, χωρίς ποτέ να ξηλώσουν έστω και ένα εξάρτημα του νοσηρού συστήματός τους. Αυτό της «λαμογιάς», της μίζας, του «βατοπεδίου», της «Siemens», των συμφωνιών κάτω από το τραπέζι…\nΜισώ τους πολιτικούς αυτού του τόπου, γιατί υποθήκευσαν και συνεχίζουν να υποθηκεύουν το μέλλον το δικό μου, των παιδιών που μεγαλώνουν και των επόμενων γενιών που έρχονται, με τρόπο ξεδιάντροπο, ξετσίπωτο…\nΜισώ τους πολιτικούς αυτού του τόπου, ανεξαρτήτως κόμματος, διότι στο βωμό της ψηφοθηρίας, δεν δίστασαν να κάνουν τα μεγαλύτερα «εγκλήματα». Στην συνείδησή μου θα είναι για πάντα ένοχοι…\nΜισώ τους πολιτικούς αυτού του τόπου, γιατί «ανακάλυψαν» σε μία νύκτα όλους αυτούς που σκότωναν τυφλά, αθώα θύματα, αλλά την δική τους «γιάφκα» στην βουλή την διατηρούν σε άριστη κατάσταση…\nΜισώ τους πολιτικούς αυτού του τόπου, γιατί ποτέ κανένας τους δεν είπε την αλήθεια στον ΛΑΟ, γιατί κάτω από τα ψεύτικα χαμόγελά τους, κρύβονται τα πιο αιμοσταγή πρόσωπα…\nΜισώ τους πολιτικούς αυτού του τόπου, γιατί μιλούν την «ξύλινη» γλώσσα, ακόμη και όταν χρειάζεται να ζητήσουν τις μεγαλύτερες θυσίες. Ντροπή σας ρε…βουλιάξατε τη χώρα στο σκατό και τώρα ζητάτε τον «ναυαγοσώστη» που θα σας λυτρώσει από το κακό που κάνατε…\nΜισώ τους πολιτικούς αυτού του τόπου, γιατί με έκαναν να φοβάμαι το «αύριο», πολύ περισσότερο το «μεθαύριο» και να τρέμω για τα επόμενα έτη που έρχονται και εγώ θα βρίσκομαι σε απόγνωση…\nΜισώ τους πολιτικούς αυτού του τόπου, γιατί με έδεσαν χειροπόδαρα, με μετέτρεψαν σε γλάστρα ή άνθρωπο ρομπότ ώστε να μένω απαθείς σε κάθε τούβλο που μου πασάρουν. Τους μισώ γιατί παρά τα «εγκλήματα» τους, έχουν ακόμη φανατικούς οπαδούς έτοιμους να συγκαλύψουν την κάθε μαλακία τους, με σαθρά επιχειρήματα, πιόνια ενός φαύλου συστήματος…Αυτούς μα την αλήθεια δεν τους μισώ, τους λυπάμαι…\nΜισώ τους πολιτικούς αυτού του τόπου, γιατί δεν με ρώτησαν αν θέλω την ΟΝΕ, αν θέλω Ολυμπιακούς Αγώνες, αν θέλω την Πολιτιστική πρωτεύουσα, αν θέλω να αποτελέσω το «ανάχωμά» τους, για να μπορούν αυτοί να τρων με χρυσά κουτάλια…\nΜισώ τους πολιτικούς αυτού του τόπου, μόνο και μόνο γιατί δεν άφησαν χώρο για νέους ανθρώπους. Πιάστηκαν από τις καρέκλες τους και ασέλγησαν σ’ αυτή την «κωλοτρυπίδα» του κόσμου που ονομάζεται Ελλάδα…\nΜισώ τους πολιτικούς γιατί οι ίδιοι μετέτρεψαν τις τράπεζες σε ένα αδηφάγο θηρίο που δεν χορταίνει με τίποτα…Που έβαλαν τον ΛΑΟ στο τρυπάκι να καταναλώσει, για να του τα πάρει τριπλά και τρίδιπλα στο μέλλον…\nΜισώ τους πολιτικούς αυτού του τόπου, που καλλιέργησαν την ξενοφοβία, τον εθνικισμό, τον πατριωτισμό, που υπέθαλψαν στις τάξεις τους μιάσματα της κοινωνίας, που κράτησαν τον Έλληνα όμηρο μπρος στα Εθνικά κρίσιμα ζητήματα, για να μπορούν αυτοί να «κλέβουν» ανενόχλητοι από τα ταμεία δεκάδες εκατομμύρια για άχρηστα οπλικά συστήματα, να προπαγανδίζουν, να προκαλούν το δημόσιο αίσθημα…\nΜισώ τους πολιτικούς αυτού του τόπου, γιατί το χέρι του αυτουργού που «σκότωσε» τους τέσσερις της Marfin, το όπλισαν οι ίδιοι. Όσο πιο γρήγορα το καταλάβουν αυτό, τόσο περισσότερο θα νιώσουν πόσο γελοίοι φαίνονται στα μάτια μας για την ντεμέκ ευαισθητοποίησή τους…\nΜισώ τους πολιτικούς αυτού του τόπου, γιατί ποτέ δεν το βούλωσαν, γιατί έπρεπε να έχουν τον λόγο πάντα, γιατί ενώ αποδείχτηκαν ανίκανοι, συνεχίζουν να προκαλούν, γιατί ποτέ δεν θα πιάσουν τον παλμό του κόσμου, γιατί η ευαισθησία τους, απέχει ελάχιστα από την υποκρισία τους…\nΜισώ εμένα και την γενιά μου, γιατί δεν διεκδίκησα ένα κράτος δικαίου και πρόνοιας, γιατί δεν είχα την δύναμη να μπω στην βουλή και να πετάξω όλα τα αποβράσματα έξω αποδεικνύοντας πόσο λίγοι είναι για μένα, για σένα, για αυτούς, για όλους…\nΜισώ εμένα και την γενιά μου, γιατί φύτρωσα σε ένα ίντερνετ καφέ μιλώντας με τις ώρες σε άψυχα υλικά. Γιατί υπέκυψα σε αχρείαστους πειρασμούς, γιατί αποδείχτηκα αδύναμος και δειλός απέναντι στην γενιά που έρχεται, στο ίδιο το παιδί μου, που ίσως έρθει κάποια στιγμή στον κόσμο…\nΜισώ εμένα και την γενιά μου, γιατί πίστεψα ότι αγοράζοντας μία «Καγιέν» ή ένα «Μερσέντες» με ένα δάνειο που θα ξεπληρώνω σε όλη μου την ζωή, θα γίνω «κάποιος». Θα μοιάσω σε όλους αυτούς που βλέπω σε ανόητες εκπομπούλες στο Σταρ και στο Αλτερ…\nΜισώ εμένα και την γενιά μου, γιατί βλέπω τη ζωή να περνά μπροστά στα μάτια μου, αλλά να μην μπορώ να την αγγίξω γιατί κάποιοι φρόντισαν να απλώσουν συρματόπλεγμα γύρω της…\nΜισώ εμένα και την γενιά μου, γιατί πρόδωσα τα ιδανικά μου, πίστεψα λάθος ανθρώπους και τώρα καλούμε να πληρώσω το τίμημα…\nΜισώ εμένα και την γενιά μου, που πιστεύει πως με ένα απλό μήνυμα συμπάθειας, οδύνης, θλίψης στο φέισμπουκ, με την συμμετοχή σε ένα γκρουπ ηλιθίων που εκμεταλλεύονται κάθε περίσταση, «καθάρισε» και βγήκε από την υποχρέωση…\nΜισώ εμένα και την γενιά μου, γιατί μεγάλωσα πιστεύοντας πως οι υπόλοιποι Ευρωπαίοι είναι «μαμούχαλοι», «αγέλαστοι», «εργασιομανής», ενώ εγώ πετούσα γαρδένιες στα μπουζούκια. Δεν ήξερα πως και οι ίδιοι είχαν πέσει θύμα μιας πολιτικής που αργά ή γρήγορα θα «κατάπινε» και μένα. Και τώρα να, το έχω μπροστά μου, είμαι πια Ευρωπαίος με τα όλα μου…Σχεδόν καταθλιπτικός μαλάκας, αλλά χωρίς το κράτος που θα προλάβει την αυτοκτονία μου…\nΜισώ εμένα και την γενιά μου, γιατί έχω τους μπάτσους που μου αξίζουν…Αυτούς που σκοτώνουν την δική τους τρομοκρατία τραβώντας κοπελίτσες από τα μαλιά, σκοτώνοντας 15χρονα, κλωτσώντας συνταξιούχους, ρίχνοντας χημικά στα μούτρα ανθρώπων που πρόσφεραν κάτι σ’ αυτό το κωλοχανείο μας…\nΜισώ εμένα και την γενιά μου, που δεν σπάει στο ξύλο τον κάθε μαλάκα που παίζει ένα μικρό ρολάκι στο σύστημα…Τα ακούς γνωστή – άγνωστη εγκληματική λινάτσα; Φόρα την κουκούλα σου και πήγαινε πες τους, ότι τα κατάφερες…Για άλλη μια φορά κουκούλωσες την διαμαρτυρία μου\nΜισώ εμένα και το σινάφι μου, τους δημοσιογράφους, γιατί χθες έσπασε η απεργία προκειμένου να ενημερωθεί ο κόσμος για τα γεγονότα και τελικά το μόνο που μάθαμε –εκτός από το μακρύ και το κοντό του καθενός- ήταν πως ήταν μια «μαύρη μέρα» για την Δημοκρατία. Χθες, που δεν ήθελα να δω κανέναν πολιτικό, παρέλασαν όλοι από τα παράθυρα να χύσουν τα κροκοδείλια δάκρυα τους. Αίμα, πόνος, θλίψη γιατί αυτά πουλάνε και κανένας στον τάκο…Καμία κριτική στους πραγματικούς ενόχους…\nΛυπάμαι κύριοι αλλά για μια ακόμη φορά ασελγήσαμε και πάλι πάνω στα τέσσερα πτώματα των εργαζομένων της ΜΑΡΦΙΝ, όπως συνέβη και στο παρελθόν…\nΓια μια ακόμη φορά υποκριθήκαμε και την υποκρισία αυτή, θα την βρούμε σύντομα και πάλι μπροστά μας… Και τότε να είστε έτοιμοι, να βάλετε τη μάσκα με τα ψεύτικα δάκρυα\nΜπορείτε να μου αφαιρέσετε οποιοδήποτε δικαίωμα, αλλά δεν μπορείτε να με αναγκάσετε να σταματήσω να μισώ…\nΟδηγοί της ελπίδας μου ΟΛΟΙ οι νεκροί...\nPosted by mitsos at 5:29 AM No comments:


www.12sports.gr: Από αύριο τα διαρκείας του Κολοσσού! - Μπάσκετ Από αύριο θα τεθούν στη διάθεσή των φιλάθλων τα εισιτήρια διαρκείας της Κ.Α.Ε. Κολοσσός για την αγωνιστική περίοδο 2021-22! - Ειδήσεις για όλα τα αθλήματα της Δωδεκανήσου\n12:26 | Πεμ 29 Ιουλ, 2021\nΑπό αύριο θα τεθούν στη διάθεσή των φιλάθλων τα εισιτήρια διαρκείας της Κ.Α.Ε. Κολοσσός για την αγωνιστική περίοδο 2021-22!\nΑπό αύριο θα τεθούν στη διάθεσή των φιλάθλων τα εισιτήρια διαρκείας της Κ.Α.Ε. Κολοσσός για τη νέα σεζόν. Αναλυτικά, η ανακοίνωση της ομάδας: ''Η ΚΑΕ Κολοσσός H Hotels ανακοινώνει ότι από την Παρασκευή 30 Ιουλίου 2021 ξεκινάει η διάθεση των εισιτηρίων διαρκείας για την αγωνιστική περίοδο 2021-22. Μετά από έναν χρόνο, επιτέλους ήρθε η ώρα να σας έχουμε ξανά κοντά μας! Από την Παρασκευή 30/07/21 και μέχρι 31/8/21 θα πραγματοποιούνται ΜΟΝΟ ανανεώσεις των κατόχων διαρκείας της περιόδου 2019 – 2020, οι οποίοι θα μπορούν να αγοράσουν το εισιτήριό τους σε προνομιακή τιμή, λόγω της διακοπής της σεζόν 2019-2020. Μετά το πέρας της ημερομηνίας αυτής, όλες οι θέσεις πλέον θα πωλούνται στην κανονική τιμή.\nΤΙΜΗ ΓΙΑ ΠΑΛΑΙΟΥΣ ΚΑΤΟΧΟΥΣ ΠΟΥ ΘΑ ΑΝΑΝΕΩΣΟΥΝ ΕΩΣ 31/8 ΤΙΜΗ ΑΠΟ 1/9\n1οπαιδί: 50€ 2οπαιδί: 25€ 3οπαιδί: Δωρεάν\n120 € 120 € GOLD 1 & 3:\nΤηλ: 2241022261 – Email: [email protected]


New Balance WL420 Μπλέ - Δωρεάν Αποστολή στο Spartoo.gr ! - Παπούτσια Χαμηλά Sneakers Woman 55,20 €\nΑυτό το χαμηλό αθλητικό της μάρκας New Balance είναι ένα βασικό μοντέλο που πρέπει οπωσδήποτε να αποκτήσουμε. Άνεση και μόδα μαζί, το μοντέλο αυτό συνδυάζει δερμάτινο και υφασμάτινο στέλεχος και γκρι χρώμα. Πληροφορία που έχει τη σημασία της : η επένδυση είναι υφασμάτινη και η σόλα συνθετική. Το απόλυτο μοντέλο της χρονιάς.


SociaLMagazinE: ATM που ΔΙΝΕΙ ΛΕΦΤΑ, ΔΩΡΕΑΝ, με έναν όρο..!!! (BINTEO)\nΚαι ξαφνικά να βλέπετε μπροστά σας ένα κατακόκκινο ATM. Πάνω του, γράφει: To ταμείο της Ευτυχίας. Δικά σας 100 ευρώ. Χωρίς κάρτα.\nΣτην Ισπανία των 6.000.000 ανέργων, της κρίσης, των συγκεντρώσεων, των εξώσεων, ένα τέτοιο ATM εμφανίστηκε σε αρκετές πόλεις. Και έγραφε την παραπάνω φράση. Όταν οι Ισπανοί πατούσαν «Ναι», το ATM έγραφε στην οθόνη:\nΜόνο, όμως, αν συμφωνείτε να τα μοιραστείτε..\nΚαι πάλι οι Ισπανοί πατούσαν «Ναι». Μετά, το ATM ρωτούσε τους Ισπανούς, αν επιθυμούν μερικές προτάσεις για το πώς θα μπορούσαν να μοιραστούν το ποσό που θα έπαιρναν. Πολλοί πάτησαν «Ναι» και πάλι. Τότε, το ATM τους έδωσε διάφορες επιλογές, όπως, «Νοικιάστε τις υπηρεσίες ενός παραμυθά για τα παιδιά της γειτονιάς σας» ή, «αγοράστε πάνες για μία έγκυο γυναίκα».\nΈπειτα, το ATM τους έδινε ένα κόκκινο φάκελο και μέσα περιείχε τα 100 ευρώ. Το μόνο που ζητούσαν μέσα στο φάκελο ήταν «αν ήθελαν» οι χρήστες, να μοιραστούν με ένα βίντεο την εμπειρία του να κάνουν πράγματα για άλλους ανθρώπους με αυτά τα 100 ευρώ. Χωρίς κανένας να τους υποχρεώνει. Ξέρετε τι; Οι περισσότεροι το έκαναν.\nΤο βίντεο παρακάτω είναι ένα mash-up που έφτιαξε η Coca Cola από τις λήψεις που έστειλαν κάποιοι από τους «τυχερούς». Και χαμογελάμε και σκεφτόμαστε πως δεν είναι μακριά ο καιρός που η νοοτροπία της Ισπανίας, θα φτάσει και σε αυτή την πλευρά της Μεσογείου.\nΑναρτήθηκε από satsok sitoinorok στις 9:43 μ.μ.


Ουκρανία εναντίον Ελβετία: Πρόβλεψη για τον αγώνα – The Bet School\nHome / TheBetSchool / Ουκρανία εναντίον Ελβετία: Πρόβλεψη για τον αγώνα\nΟυκρανία εναντίον Ελβετία: Πρόβλεψη για τον αγώνα\nΑρένα Λβιβ, Ουκρανία\nΟι πρώτοι αγώνες της νέας σεζόν του Πρωταθλήματος Εθνών ΟΥΕΦΑ έχουν προγραμματιστεί για τις 3 Σεπτεμβρίου. Οι ευρωπαϊκές ομάδες θα δοκιμάσουν ξανά τις δυνάμεις τους. Η μεγαλύτερη προσοχή θα δοθεί στην κατηγορία A, όπου θα παίξουν οι ισχυρότερες ομάδες. Ο ιστότοπός μας προσφέρει πρόβλεψη για τον αγώνα Ουκρανία – Ελβετία από τον όμιλο Δ.\nΠολλοί φοβούνται τους Ουκρανούς\nΗ εθνική Ουκρανίας έχει βελτιωθεί σημαντικά τις τελευταίες σεζόν, η ομάδα κέρδισε για πρώτη φορά στον όμιλό της στο Πρωτάθλημα Εθνών ΟΥΕΦΑ στην κατηγορία τμήμα B, προσπερνώντας την Τσεχία και τη Σλοβακία. Μετά από αυτό οι Ουκρανοί κέρδισαν στα προκριματικά για το Euro 2020, καταφέρνοντας να περάσουν ισχυρές ομάδες όπως η Πορτογαλία και η Σερβία στον όμιλο. Υπάρχουν πολλοί λόγοι για μια τόσο σημαντική πρόοδο ταυτόχρονα, πρώτα απ’ όλα ο προπονητής Αντρέι Σεβτσένκο, ο θρυλικός Ουκρανός παίκτης εκδηλώθηκε άριστα ως προπονητής της εθνικής ομάδας. Πρέπει επίσης να δώσετε προσοχή στους παίκτες της ομάδας όπως Malinovsky, Yarmolenko, Zinchenko, παίζουν στα κορυφαία πρωταθλήματα της Σέριε A και της Premier League.\nΗ Ελβετία συνεχίζει να βρίσκεται στην κορυφή\nΗ εθνική Ελβετίας έχει ήδη διδάξει σε όλους ότι πρέπει να την υπολογίζουν, ακόμα κι αν δεν υπάρχουν παίκτες-αστέρια, η σύνθεση είναι πολύ υψηλής ποιότητας. Η ομάδα κέρδισε επίσης στα προκριματικά για το Euro-2020, νικώντας τις ομάδες όπως η Δανία και η Ιρλανδία. Στην πρώτη κλήρωση του Πρωταθλήματος Εθνών ΟΥΕΦΑ οι Ελβετοί έπαιξαν επίσης στην ισχυρότερη κατηγορία, όπου κατάφεραν να κερδίσουν τον όμιλό τους, ξεπερνώντας την Ισλανδία και το Βέλγιο. Στον τελικό των τεσσάρων του Πρωταθλήματος των Εθνών η Ελβετία τερμάτισε τελευταία, χάνοντας πρώτα από την Πορτογαλία στους ημιτελικούς και μετά από τους Βρετανούς στη μάχη για την τρίτη θέση.\nΟι έμπειροι οπαδοί της εθνικής Ουκρανίας θα θυμούνται σίγουρα την πρώτη και μοναδική επίσημη συνάντηση με την ελβετική εθνική ομάδα. Ο αγώνας έλαβε χώρα στους 16 του Παγκόσμιου Κυπέλλου του 2006, τότε ο αγώνας τελείωσε 0:0, ενώ οι Ουκρανοί κέρδισαν στη διαδικασία των πέναλτι με σκορ 3:0. Για άλλη μια φορά οι αντίπαλοι συναντήθηκαν σε φιλικό αγώνα το 2010, τότε σημειώθηκε επίσης ισοπαλία 2:2.\nΕίναι δύσκολο να κάνεις προβλέψεις χωρίς να γνωρίζεις τη φόρμα των ομάδων. Αρχικά, οι bookmakers προσέφεραν τις ίδιες αποδόσεις, τώρα οι αποδόσεις για τους Ουκρανούς έχουν πέσει ελαφρώς. Η Ουκρανία έδειχνε πολύ καλή στα τελευταία της προκριματικά, ο παράγοντας γηπεδούχου είναι απίθανο να βοηθήσει τους παίκτες του Αντρέι Σεβτσένκο, αλλά είναι πάντα πιο ευχάριστα να παίξεις εντός έδρας σου. Ας ρισκάρουμε και ποντάρουμε εδώ στη νίκη της Ουκρανίας με χάντικαπ 0 (απόδοση 1,77).\n← Previous Story Γερμανία εναντίον Ισπανία: Πρωτάθλημα Εθνών ΟΥΕΦΑ\nNext Story → Ιταλία εναντίον Βοσνία-Ερζεγοβίνη: Πρόβλεψη για τον αγώνα


Για ποιον νοιάζεται ο WHO;\nΤο λογότυπο του World Health Organization (WHO) από τα κεντρικά γραφεία του στη Γενεύη (Φωτογραφία - FABRICE COFFRINI/AFP από Getty Images)\nΟ Παγκόσμιος Οργανισμός Υγείας (WHO), ο οποίος αποκαλείται σε διαδικτυακά σχόλια στην Κίνα και «Wuhan Health Organization», μαζί με τον γενικό διευθυντή του, κ. Tedros Adhanom Ghebreyesus, εγείρουν σοβαρά ερωτήματα όσον αφορά την πολιτικοποίηση του θεσμού που γίνεται εμφανής από τις χωρίς ντροπή προσπάθειές του να ικανοποιεί την κινεζική κομμουνιστική ηγεσία, ενώ το Πεκίνο συνεχίζει να αποκρύπτει στοιχεία σχετικά με τον ιό Γουχάν.\nΟ WHO, έχει ήδη ένα κακό ιστορικό αντιμετώπισης θανατηφόρων επιδημιών τα τελευταία χρόνια. Για παράδειγμα, το 2015, υπό την ηγεσία της υποστηριζόμενης από το Πεκίνο Μάργκαρετ Τσαν, ο WHO παραδέχτηκε ότι «δεν ήταν καλά προετοιμασμένος» για να διαχειριστεί σωστά το ξέσπασμα του Έμπολα.\nΣύμφωνα με ένα άρθρο των Times, ο WHO δημοσίευσε οκτώ «μαθήματα» που πήρε μέσα από αυτή την κρίση, με ένα από αυτά να είναι «η επικοινωνία με έναν πιο ανοιχτό τρόπο», και στη συνέχεια πρότεινε εννέα διορθωτικά μέτρα ώστε να δρα καλύτερα σε πιθανά μελλοντικά κρούσματα, όπως το να δημιουργήσει την «Παγκόσμια Ομάδα Εκτάκτων Καταστάσεων», με ένα ταμείο έκτακτης ανάγκης.\nΤο αφήγημα του Πεκίνου\nΩστόσο, αυτήν τη φορά, η αποτυχία του WHO δεν οφείλεται μόνο στην ανεπάρκειά του ως οργανισμός, αλλά και στην προσπάθειά του να αναπαράγει το αφήγημα του Πεκίνου στην τρέχουσα κρίση του ιού.\nΥπήρξαν επικρίσεις σε παγκόσμιο επίπεδο κατά του WHO, που αντηχούσε το Πεκίνο, υποβαθμίζοντας την κρισιμότητα της κατάστασης στις αρχές Ιανουαρίου. Ειδικοί στον τομέα της υγείας σε όλο τον κόσμο έχουν επίσης απογοητευτεί βλέποντας ότι, δεδομένου του τυραννικού ελέγχου των πληροφοριών από το Πεκίνο, που περιλαμβάνει την απειλή με σύλληψη ιατρικού προσωπικού για να μην μιλήσει, ο επικεφαλής του WHO θα επαινούσε το Πεκίνο για «παροχή ασφάλειας», και θα ανακήρυττε κατάσταση παγκόσμιας πανδημίας λίγες μόνο μέρες μετά την καραντίνα της Γουχάν, του επικέντρου της επιδημίας, στις 23 Ιανουαρίου.\nΑλλά έως τότε, ο θανατηφόρος ιός είχε ήδη φτάσει στην Βόρεια Αμερική και την Ευρώπη.\nΦοβούμενος μήπως προσβάλλει το Πεκίνο, ο WHO μετά από ελιγμούς αρκετών ημερών, τελικά μετονόμασε τον ιό Γουχάν σε «COVID-19». Η νωχελική απόκριση του WHO για την προειδοποίηση του υπόλοιπου κόσμου σχετικά με αυτήν τη θανατηφόρα ασθένεια, οδήγησε στη δημόσια κατακραυγή εναντίον του Ghebreyesus. Μέσα σε λίγες μόνο μέρες, περισσότεροι από 456.000 άνθρωποι υπέγραψαν στο Change.org για την παραίτησή του.\nΟ ιός Γουχάν, εν τέλει, εντοπίστηκε για πρώτη φορά από Κινέζους γιατρούς τον Δεκέμβριο του 2019. Ωστόσο, το Πεκίνο απέκρυψε την ύπαρξή του μέχρι τις 23 Ιανουαρίου. Σύμφωνα με μια πρόσφατη ερευνητική εργασία με τίτλο «Censored Contagion» που δημοσίευσε το Πανεπιστήμιο του Τορόντο, το Πεκίνο από τον Δεκέμβριο του 2019 επικεντρώνεται στην λογοκρισία περιεχομένου σχετικά με τον ιό Γουχάν, σε πλατφόρμες μέσων κοινωνικής δικτύωσης όπως το δημοφιλές WeChat και YY και συνεχίζει μέχρι και σήμερα να αποκρύπτει στοιχεία. Για παράδειγμα, αποκρύφθηκαν αναφορές στον Λι Γουενλιάνγκ, τον γιατρό που εξέθεσε την κατάσταση και πέθανε από τον ιό Γουχάν. Απόκρυψη πληροφοριών όπως αυτή μπορεί να περιορίσει την επικοινωνία σχετικά με τον ιό και την πρόληψη, σύμφωνα με την ερευνητική εργασία.\nΤα δυτικά μέσα ενημέρωσης, οι κυβερνήσεις και ο WHO φαίνεται να αποδίδουν αξιοπιστία στα στοιχεία από το Πεκίνο, καθώς τα αναφέρουν ως πηγές χωρίς δισταγμό.\nΑυτός ο διεθνής οργανισμός φαίνεται να επικεντρώνεται στην διευκόλυνση των κομμουνιστών ηγετών του Πεκίνου, αντί στην ευημερία 1,3 δισεκατομμυρίων Κινέζων και 23,7 εκατομμυρίων ανθρώπων στην Ταϊβάν.\nΤο θαύμα της Ταϊβάν\nΤα τελευταία χρόνια, η ανάμειξη της πολιτικής με την δημόσια υγεία δεν είναι κάτι ασυνήθιστο για τον WHO.\nΠαρά τις σχολαστικές προσπάθειες πολλών χωρών μελών, η Ταϊβάν δεν έχει κατορθώσει να πάρει μια έδρα μέσα στον WHO. Αυτή η απόρριψη εμποδίζει την Ταϊβάν να αποκτήσει πρόσβαση στα δεδομένα και τους πόρους του οργανισμού, γεγονός που την επιβάρυνε στην κρίση του SARS το 2003, και την ζημιώνει στην τρέχουσα επιδημία επίσης.\nΓια να προσελκύσει την Ταϊβάν να υιοθετήσει την πολιτική «μία χώρα, δύο συστήματα», με την προπαγάνδα του το Πεκίνο φτάνει στο σημείο να αποκαλεί τους Ταϊβανούς «συμπατριώτες με την ίδια σάρκα και αίμα». Ωστόσο ο δεσμός αίματος εξαφανίζεται, όταν η Ταϊβάν βρίσκεται σε κρίσεις υγείας, όπως του SARS και του ιού Γουχάν, ή όταν η Ταϊβάν επιδιώκει την ένταξή της στον WHO.\nΣύμφωνα με τον γιατρό Τσεν Τσιεν-τζεν, έναν επιδημιολόγο του πανεπιστημίου John Hopkins και αντιπροέδρου της [κυβέρνησης της] Ταϊβάν, η Ταϊπέι έλαβε πληροφορίες σχετικά με τον SARS από τις Ηνωμένες Πολιτείες, καθώς το Πεκίνο αρνήθηκε να προσφέρει οποιαδήποτε βοήθεια.\nΈνα άρθρο εξωτερικής πολιτικής ανέφερε ότι «περίπου 60.000 πτήσεις μεταφέρουν 10 εκατομμύρια επιβάτες μεταξύ Ταϊβάν και Κίνας κάθε χρόνο. Η Ταϊβάν έχει παρουσιάσει έντονο ενδιαφέρον, για την προστασία της και την ευημερία του κόσμου από αυτήν την τελευταία απειλή για την υγεία. […] Ωστόσο, η Ταϊβάν έχει αποκλειστεί από τις έκτακτες συνεδριάσεις του WHO για την κρίση του νέου κορωνοϊού».\nΩς ανεξάρτητη δημοκρατία, η Ταϊβάν απέχει μόλις 130 χιλιόμετρα από την Κίνα. Η παρεμπόδιση της Ταϊβάν από το Πεκίνο, να γίνει μέλος του WHO κατά το διάστημα της έξαρσης του SARS, δίδαξε στο νησιωτικό έθνος να αναπτύσσει τις υποδομές του στην δημόσια υγεία, ώστε να είναι έτοιμο για μια επόμενη κρίση.\nΤην ίδια στιγμή, η Ταϊβάν αποφάσισε να απορρίψει το κομμουνιστικό καθεστώς της Κίνας. Στις πρόσφατες προεδρικές εκλογές η πρόεδρος Τσάι Ινγκ-γουέν έλαβε έναν πρωτοφανώς μεγάλο αριθμό ψήφων—αποδεικνύοντας την ισχυρή επιθυμία του κοινού να διατηρήσει την αυτονομία του από την Κίνα, απορρίπτοντας έτσι τον υποψήφιο [πρόεδρο] που είχε την υποστήριξη του Πεκίνου, καθώς και την πρόταση του καθεστώτος για «μία χώρα, δύο συστήματα».\nΜε περισσότερους από 850.000 Ταϊβανούς να ζουν μόνιμα στην ηπειρωτική Κίνα και άλλους 400.000 να εργάζονται εκεί, η Ταϊβάν δέχτηκε περίπου 2,7 εκατομμύρια Κινέζους επισκέπτες πέρυσι, κάνοντας το νησί ίσως το πιο ευάλωτο μέρος για μια έξαρση του ιού Γουχάν.\nΩστόσο, η διαφάνεια της Ταϊβάν, η καραντίνα, η κοινωνική απομάκρυνση, τα βήματα επιτήρησης, η χρήση προηγμένης ψηφιακής τεχνολογίας και μια αποτελεσματική Κεντρική Διοίκηση [για την καταπολέμηση του ιού], έχουν αποδειχθεί κρίσιμοι παράγοντες στην καταστολή αυτής της θανατηφόρου ασθένειας, σε μόλις 77 επιβεβαιωμένες περιπτώσεις, μέχρι και τις 17 Μαρτίου (σύμφωνα με ένα άρθρο στο StanfordHealth Policy στις 3 Μαρτίου).\nΤο σημαντικότερο βήμα, όπως παρατηρήθηκε από πολλούς ειδικούς, ήταν η ταχεία απόφαση της κυβέρνησης της Ταϊβάν να επιβάλλει απαγορεύσεις μετακίνησης από και προς την Κίνα και το Χονγκ Κονγκ, πριν ο ιός μπορέσει να διαδοθεί.\nΑκολουθώντας τα συμφέροντα της Κίνας\nΗ Νότια Κορέα ωστόσο, καθώς και η Ιαπωνία, η Ιταλία και το Ιράν, δεν πήραν άμεσα μέτρα, ή αρνήθηκαν να αναστείλουν πτήσεις, με αποτέλεσμα βαρύτατες επιπτώσεις στην επιδημία του κορωνοϊού. Ίσως δεν είναι τυχαίο ότι ο ιός Γουχάν φαίνεται να έχει πλήξει περισσότερο τις χώρες που έχουν ευθυγραμμιστεί με τα γεωπολιτικά και οικονομικά συμφέροντα της Κίνας.\nΕνώ η Νότια Κορέα και η Ιαπωνία απολαμβάνουν ένα παρόμοιο υψηλό επίπεδο υγειονομικής περίθαλψης με την Ταϊβάν, και οι δύο, αντίθετα από την Ταϊβάν, επιδίωξαν να έχουν στενότερους οικονομικούς και διπλωματικούς δεσμούς με το κομμουνιστικό Κεντρικό Βασίλειο.\nΠολλές εταιρείες της Νότιας Κορέας και της Ιαπωνίας συνεργάζονται με το Πεκίνο, καθιστώντας τες όλο και πιο εξαρτημένες από την Κίνα. Πολλοί Νότιο-Κορεάτες, βλέποντας τους συνεχώς αναπτυσσόμενους δεσμούς του έθνους με την Κίνα, τώρα ζητούν την παραίτηση του προέδρου Μουν Τζε-ιν, λόγω της στάστης του υπέρ του Πεκίνου, και τον αποκαλούν «Κινέζο πρόεδρο Μουν».\nΗ Ιταλία ήταν το πρώτο (και μόνο) κράτος των G-7 που συμμετείχε στο «Πρόγραμμα μία ζώνη, ένας δρόμος» (BRI) του Πεκίνου, και είχε τα σύνορά της εντελώς ανοιχτά σε ανθρώπους από την Κίνα, ακόμα και αφότου ο ιός Γουχάν εμφανίστηκε στην Ευρώπη.\nΣύμφωνα με άρθρο που δημοσιεύθηκε στην Guardian πριν από εννέα χρόνια, μόνο στο Πράτο της Τοσκάνης, ο αριθμός των Κινέζων κατοίκων είχε ήδη φτάσει πάνω από 50.000 και αποτελούσε περισσότερο από το 30% του πληθυσμού της πόλης. Το 32% των παιδιών που γεννήθηκαν στο κεντρικό νοσοκομείο του Πράτο είχαν Κινέζες μητέρες.\nΣήμερα, η Ιταλία έχει μια αυξανόμενη κινεζική κοινότητα μεταναστών, που υποστηρίζει μια κομμουνιστική ατζέντα υπέρ του Πεκίνου.\nΕίναι σίγουρα λυπηρό το γεγονός ότι η Κίνα έχει παραδώσει στην Ιταλία έναν θανατηφόρο ιό πριν την υποσχόμενη οικονομική ανάταση από το πρόγραμμα BRI («Μία ζώνη, ένας δρόμος»). Η απόφαση της Ιταλίας για καραντίνα σε εθνικό επίπεδο ήρθε λίγο αργά, όπως επισημαίνουν οι επικρίσεις.\nΩς ο μεγαλύτερος εμπορικός εταίρος του Ιράν, η Κίνα έχει τεράστια επιρροή στην οικονομία του Ιράν και στην εξωτερική του πολιτική. Το Ιράν υποστηρίζει την Κίνα σχεδόν σε όλα τα ζητήματα των Ηνωμένων Εθνών και τώρα έχει πληγεί σκληρά από τον ιό Γουχάν. Κάποιοι κορυφαίοι Ιρανοί ηγέτες συγκαταλέγονται στα θύματα κορωνοϊού, που ξεπερνούν τα 7.000 άτομα.\nΕίναι λυπηρό το γεγονός ότι μεγάλοι αρχαίοι πολιτισμοί όπως το Ιράν και η Κίνα κυβερνώνται σήμερα από άνομες δικτατορίες που ενδιαφέρονται περισσότερο για την εξουσία παρά για την ευημερία του λαού τους.\nΓια αιώνες, πολλοί άνθρωποι στην Ασία πίστευαν βαθιά στην καρμική ανταπόδοση —η ιδέα αυτή είναι παρόμοια με ένα ρητό της χριστιανικής παράδοσης «ό,τι σπείρεις θα θερίσεις».\nΕκ των υστέρων, η άρνηση του WHO για την ένταξη της Ταϊβάν [στον οργανισμό], μπορεί να ήταν μια μεταμφιεσμένη ευλογία, καθώς η Ταϊβάν ανταποκρίθηκε γρήγορα από μόνη της, χωρίς τις αναξιόπιστες συμβουλές του WHO, που βασίζονται σε πολιτικούς υπολογισμούς.\nΌπως σοφά έγραψε ο Σαίξπηρ στο «Τέλος καλό όλα καλά»: «Καμία κληρονομιά δεν είναι τόσο πολύτιμη όσο η ειλικρίνεια».\nΟ Πήτερ Τζανγκ (Peter Zhang) είναι ερευνητής στην πολιτική οικονομία της Κίνας και Ανατολικής Ασίας. Είναι πτυχιούχος του Πανεπιστημίου Διεθνών Σπουδών του Πεκίνου, της Σχολής Δικαίου και Διπλωματίας Fletcher και του Harvard Kennedy School.\nΟι απόψεις που εκφράζονται σε αυτό το άρθρο είναι η γνώμη του συγγραφέα και δεν αντανακλούν κατ’ ανάγκην τις απόψεις της Epoch Times.


Power of Love: Ξέσπασε άγριος καβγάς! Τρελάθηκε η Μπακοδήμου - «Εγώ δεν το ανέχομαι!» - News - Youweekly\nPower of Love: Ξέσπασε άγριος καβγάς! Τρελάθηκε η Μπακοδήμου - «Εγώ δεν το ανέχομαι!»\nΑφορμή ήταν ένα... αυγό!\nNews 14.03.2019 18:45\nΧαμός έγινε στο σπίτι του Power of Love στο επεισόδιο της Πέμπτης (14/3).\nΌλα έγιναν όταν η Μαρία Μπακοδήμου ζήτησε από την Άννα και τον Αλέξανδρο τον λόγο για τον οποίο έχουν τσακωθεί. Διαβάστε παρακάτω...\nΤα αίματα σε εκείνο το σημείο άναψαν με τον Αλέξανδρο να εξγηξεί ότι ο καβγάς με την συμπαίκτριά του ήρθε όταν της ζήτησε να φτιάξει αυγά.\n«Η Άννα πειράχτηκε για το πώς της μίλησε γιατί ήταν αγοραίο αυτό. Αν εγώ συναναστρέφομαι σε εσένα και γυρίσεις και μου μιλήσεις έτσι με αυτόν τον τρόπο πραγματικά δεν το ανέχομαι και δεν χρειάζεται να έχω έναν καβαλιέρο για να με προστατέψει αλλά επειδή εδώ είστε όλοι μια ομάδα κι έχετε συνδεθεί περιμένω να δω τι έχετε να πείτε», είπε η Μαρία.\nΔείτε τον τσακωμό\nPower of Love: Ξέσπασε σε κλάματα η Κατερίνα Σαββοπούλου! Τι συνέβη;\nΣτο επεισόδιο της Πέμπτης (14/3) στο Power of Love είδαμε την Κατερίνα Σαββοπούλου να κλαίει.\nΗ παίκτρια λύγισε με όσα συμβαίνουν το τελευταίο διάστημα.\nΣυγκεκριμένα η Κατερίνα δεν ξέρει αν θέλει τον Βασίλη Σαντριά και θα πρέπει να μείνει μόνη της, μέχρι να βρεθεί κάποιος που θα την διεκδικήσει.\nΣτη συζήτηση, λοιπόν, που είχε με τους συμπαίκτες της η Κατερίνα έβαλε τα κλάματα καθώς θεωρεί πως εμφανίζεται ως εγωίστρια και αναποφάσιστη.


ΜΙΑ ΒΑΣΙΛΙΣΣΑ ΕΙΝΑΙ ΠΑΝΤΑ ΒΑΣΙΛΙΣΣΑ: ΑΕΚ & EUROBASKET\nPosted by haridimos at 9/08/2009 06:59:00 μ.μ.\nΛοιπόν είδα σήμερα το Israel-FYROM.\nΣτη νίκη των σκοπιανών, ο Riste Stefanov έπαιξε αρκετά λεπτά, πολλά δε από αυτά σε θέση "ένα". Κατέβαζε καλά τη μπάλα για το ύψος του, έδωσε αρκετές ασίστ και είχε και οκτώ πόντους. Sτην άμυνα δεν ήταν καλός, αλλά βέβαια μάρκαρε κυρίως τον καλύτερο ισραηλινό παίκτη, τον Halperin.\nΣυνολικά θετική εικόνα, σε αντίθεση με εχθές που από ότι διάβασα δεν ήταν καλός απέναντι στην εθνική μας.\nΥ.Γ.1. Μου άρεσε πολύ ο P. Samardziski. Δυνατός ριμπάουντερ, ανίκητος στην επίθεση (και από μέση απόσταση), μέτριος στην άμυνα (είναι λίγο αργός).\nΥ.Γ.2. O Dusan Ivkovic έδωσε μαθήματα εχθές στο μάτς Serbia-Spain. Είναι κορυφαίος!\nΥ.Γ.3. Από όσα είδα (και είδα αρκετά τις άλλες ομάδες!) θεωρώ ότι η τρίτη θέση είναι η χειρότερη δυνατή για την εθνική μας.\nΤρίτη, Σεπτεμβρίου 08, 2009 9:18:00 μ.μ.\nΣτη σημερινή ήττα της FYROM από την Κροατία ο Riste Stefanov είχε 11 πόντους, όλους στο α' ημίχρονο, στο οποίο είχε 3/3 τρίποντα και 1/2 δίποντα. Οι σκοπιανοί αν και ήταν μπροστά 14 πόντους στο α' ημίχρονο (48-34), τελικά έχασαν με δέκα!\nΚανένα σύστημα στην επίθεση για τους ψηλούς, κανένα σκρίν, μόνο ατομικές ενέργειες.\nΟ Riste Stefanov με πείθει ότι μπορεί να κάνει κάτι καλό, ως σουτέρ. Του λείπει η αυτοπεποίθηση για να κάνει προσωπικές φάσεις με drive. Ίδωμεν...\nΤετάρτη, Σεπτεμβρίου 09, 2009 10:33:00 μ.μ.\nΔεν είδα τα υπόλοιπα μάτς του Stefanov, αλλά ο χρόνος συμμετοχής του και τα στατιστικά του έπεσαν πολύ. Ας ελπίσουμε ότι αυτό οφείλεται στις επιλογές του κόουτς και όχι σε αδιαφορία...\nΕίδα όμως το σημερινό μάτς της εθνικής μας με τη Γαλλία. Δυσφήμιση του μπάσκετ, καθώς και οι δύο ήταν εντελώς προκλητικοί προσπαθώντας να χάσουν ώστε να μη βγούν πρώτοι!!! Κρίμα για τους προπονητές και τους ανθρώπους των ομοσπονδιών που παίρνουν τέτοιες αποφάσεις.\nΥ.Γ. Στους φίλους που σχολίαζαν το αποτέλεσμα στο aek.com και αναρωτιούνται πως λένε οι Γάλλοι "τό βαλε, τό βαλε", θα τους πω ότι στη γαλλική τηλεόραση (Sport+ Direct), ο εκφωνητής περιέγραφε "Nando De Colo ..." και ο Jacques Monclar, που σχολιάζει τα μάτς, φώναξε "...qui marque"! Δηλαδή, περίπου, αντί για "τό βαλε, είπε "τό γραψε"!\nΤρίτη, Σεπτεμβρίου 15, 2009 9:53:00 μ.μ.


«Διαβάστε» το ελαστικό - TyresMoto\n«Διαβάστε» το ελαστικό\nΣτο προφίλ ενός ελαστικού υπάρχουν αρκετές ενδείξεις και πολλά νούμερα που μαρτυρούν αρκετά «μυστικά» για την ποιότητα, την ηλικία και την αντοχή του ελαστικού. Σας μεταφράζουμε, λοιπόν, τις άγνωστες σε πολλούς αυτές λέξεις, ώστε να γνωρίζετε τα πάντα για τα ελαστικά που φορά η μοτοσικλέτα ή το scooter σας.\n2. Χώρα έγκρισης του ελαστικού\n3. Κωδικός έγκρισης ECE\n4. Ένδειξη μέγιστης πίεσης\n5. Κωδικός έγκρισης DOT\n6. Ημερομηνία παραγωγής\n7. Στρώματα και υλικό ελαστικού\n8+9. Όνομα ελαστικού\n10. Τυπολογία κατασκευής\n11. Πλάτος του πέλματος σε χιλστ.\n12. Ύψος προφίλ του ελαστικού (ποσοστό αναλογίας του μεγέθους του πλαϊνού τμήματος, δια του πλάτους του πέλματος επί τοις εκατό).\n13. Τεχνολογία ελαστικού (BIAS, R κτλ.)\n14. Διάμετρος της ζάντας σε ίντσες\n15. Το M/C σημαίνει ότι το ελαστικό είναι σχεδιασμένο αποκλειστικά για μοτοσικλέτες.\n16. Ένδειξη μέγιστου φορτίου\n17. Δείκτης ταχύτητας\n18. Ένδειξη Tubeless\n19. Χώρα κατασκευής\n20. Βέλος φοράς τοποθέτησης του ελαστικού


Ελληνικά Θέματα Hellenic Issues Греческая дела Affaires Helléniques: «Η Αθήνα δεν είναι Βαϊμάρη»\nNAFTEMPORIKI.GR Πέμπτη, 23 Αυγούστου 2012\nΣτη χώρα μας είναι στραμμένο και σήμερα το βλέμμα των Γερμανών δημοσιογράφων, εν μέσω του πυρετού συναντήσεων μεταξύ των Ευρωπαίων ηγετών με κύριο άξονα την πορεία της ελληνικής οικονομίας και το αίτημα της Αθήνας για παράταση του προγράμματος.\nΌπως παρατηρεί, «ο υπουργός Εξωτερικών, Γκίντο Βεστερβέλε, σε αντίθεση με τον Υπουργό Οικονομικών Σόιμπλε, έχει αφήσει από πολύ νωρίς να εννοηθεί ότι έχει χαθεί πολύς χρόνος εξαιτίας της διπλής εκλογικής αναμέτρησης στην Ελλάδα. Έτσι δίνεται η εντύπωση ότι ο υπουργός Εξωτερικών δεν έχει καμία όρεξη να διαψεύδει πράγματα που στο τέλος θα γίνουν, δηλαδή ότι θα διασφαλιστεί περισσότερος χρόνος στην Ελλάδα», αναφέρει η εφημερίδα.\nΕκτός από την Bild, ο Έλληνας πρωθυπουργός, Αντώνη Σαμαράς, παραχώρησε συνέντευξη και στην εφημερίδα Süddeutsche Zeitung, η οποία τιτλοφορεί το δημοσίευμά της «Η τελευταία πράξη».\n«Η χορογραφία των επόμενων εβδομάδων καθιστά σαφές ότι η Ευρώπη θα υπερβεί την κρίση μόνο με συντονισμένες προσπάθειες των πρωταγωνιστών. Εάν ένας από αυτούς δεν συμπράξει – είτε το συνταγματικό δικαστήριο της Γερμανίας, είτε η γερμανική βουλή, είτε ή ο γάλλος πρόεδρος-, τότε η τύχη της Ελλάδας είναι προδιαγεγραμμένη (...)», αναφέρει το δημοσίευμα της SZ.\nTα καλόπαιδα του ντόπιου Ναζισμού ποντάρουν στην οικονομική κατάρευση της χώρας μας


dromena: Κώστας Βόμβολος: «Η συλλογικότητα αποτελεί την καλύτερη ανταμοιβή»\n*Κύριε Βόμβολε, ποια είναι η μέχρι τώρα πορεία της ομάδας μουσικού θεάτρου του ΑΠΘ;\nΗ ομάδα μουσικού θεάτρου δημιουργήθηκε το 2009. Ανέβασε την παράσταση Επτά εβραιόπουλα της Κάρυλ Τσέρτσιλ , συμμετείχε στην έκθεση «Τουλούζ-Λωτρέκ» του Τελλόγλειου Ιδρύματος παρουσιάζοντας ένα αφιέρωμα στο γαλλικό καμπαρέ της Μπελ Επόκ, καθώς και στην ανάγνωση της Ραψωδίας Ψ της Ιλιάδας από την Όλια Λαζαρίδου, στο Εθνικό Θέατρο. Το σκεπτικό της δημιουργίας της ήταν η πρακτική εφαρμογή των μαθημάτων «Θεατρικό τραγούδι» και «Ομαδικοί μουσικοί αυτοσχεδιασμοί» και η έκθεση των μελλοντικών ηθοποιών σε συνθήκες κανονικής παράστασης, μακριά από ένα προστατευμένο ενδοπανεπιστημιακό μοντέλο.\n* Πώς προέκυψε η συμμετοχή σας στο φεστιβάλ της Πράγας;\nΤο Εργαστήριο Σκηνογραφίας του Τμήματος Θεάτρου συμμετέχει εδώ και αρκετά χρόνια στην Prague Quadrennial, στην τελευταία μάλιστα έκθεση η φοιτήτρια Ελίζα Αλεξανδροπούλου είχε κατακτήσει το πρώτο βραβείο. Η φετινή διοργάνωση έχει ένα μεγάλο αφιέρωμα στο θέατρο δρόμου. Έτσι προέκυψε η ιδέα, από τον καθηγητή και διευθυντή του εργαστηρίου Απόστολο Βέττα, να γίνει μια συνεργασία της ομάδας μουσικού θεάτρου με τους φοιτητές της κατεύθυνσης σκηνογραφίας προκειμένου να παρουσιαστεί μια ολοκληρωμένη παράσταση. Οι συγκεκριμένοι φοιτητές, άλλωστε, είχαν οργανώσει στο Φεστιβάλ Φιλίππων 2010 ένα άλλο ολοκληρωμένο θέαμα, αφιερωμένο στον Νίκο Εγγονόπουλο, με τον τίτλο «Και σ’ αγαπώ παράφορα...»\n* Η παράσταση εμπνέεται από τρία στοιχεία: το κείμενο του Μπύχνερ, τη μουσική του Τομ Γουέιτς και την παράσταση του Ουίλσον. Πώς ισορροπούν αυτά; Ποιο ρόλο παίζει η μουσική;\nΟι προδιαγραφές της παράστασης (έμφαση στο εικαστικό και το μουσικό μέρος, σωματικό παίξιμο, ευελιξία στο στήσιμο και τη μεταφορά της, δυνατότητα παρουσίασής της σε δημόσιους χώρους) είναι απολύτως συμβατές με το συγκεκριμένο μουσικό και δραματουργικό υλικό. Η παράσταση του Ουίλσον δεν μας απασχόλησε, άλλωστε κανείς από τους συντελεστές δεν την έχει δει. Αυτό που μας ενδιέφερε ήταν η δυναμική της μουσικής και των στίχων του Γουέιτς και ο τρόπος με τον οποίο, μέσω της ελληνικής απόδοσής τους, μπορούν να δημιουργήσουν μια καθαρά θεατρική αφήγηση ενός εμβληματικού κειμένου, όπως αυτό του Μπύχνερ. Το στοίχημα ήταν να μην οργανώσουμε μια μορφή συναυλίας με τεχνικά άρτια εκτελεσμένα τραγούδια, ενδιαφέροντα κοστούμια και χορογραφίες, αλλά να επιτύχουμε μια πιο ολοκληρωμένη θεατρική ανάγνωση με τη βοήθεια όλων των μέσων που διαθέταμε (φωνές, σώματα των ηθοποιών, ήχους, σκηνικά αντικείμενα, κοστούμια κ.λπ.\n* Δίνετε ιδιαίτερο βάρος στα σκηνικά και τα κοστούμια, τα αυτοσχέδια μουσικά όργανα κ.λπ...\nΗ μουσική χρήση όλων των σκηνικών αντικειμένων και των αυτοσχέδιων οργάνων, μαζί με την παρουσία της ζωντανής μουσικής, αποτελούν καθοριστικό συστατικό της συγκεκριμένης προσπάθειας, γιατί προσφέρουν πολλαπλές σημασιοδοτήσεις, μετασχηματίζουν νοηματικά τα οπτικά και τα ακουστικά ερεθίσματα που προσλαμβάνει ο θεατής, αφήνοντάς τον να δημιουργεί μόνος τις δικές του «μικρές ιστορίες» και τις ερμηνείες τους, χωρίς να τον καθοδηγούν σε συγκεκριμένες κατευθύνσεις.\n* Πώς αντιμετώπισε το κοινό το εγχείρημά σας;\nΠαρόλο που πρόκειται για μια αρκετά αιχμηρή λεκτικά και σκληρή στην ουσία της παράσταση, η αποδοχή της δεν περιορίστηκε στο νεανικό κοινό. Εκτιμήθηκε ακόμη και από ανθρώπους που αισθάνθηκαν αρχικά μια ενόχληση ή μια αμηχανία όταν βρέθηκαν τυχαία να την παρακολουθούν στις πλατείες και τους πεζόδρομους όπου παίχτηκε.\n* Πώς θα αποτιμούσατε την παράσταση αυτή ως διδακτική εμπειρία;\nΈνα πολύ σημαντικό στοιχείο της όλης προσπάθειας είναι η συλλογικότητα, τόσο στο επίπεδο της δημιουργίας όσο και στο επίπεδο της αντιμετώπισης των πρακτικών θεμάτων που αφορούν την οργάνωση, τη διαχείριση και την προβολή της παράστασης. Η αίσθηση ότι το εγχείρημα αυτό αφορά προσωπικά κάθε συμμετέχοντα -οδηγώντας τον σε μια ενεργή λειτουργία στο πλαίσιο μιας ομάδας- αποτελεί την καλύτερη ανταμοιβή για τους διδάσκοντες που το πρότειναν.\nWoyzeck, μια μουσική παράσταση δρόμου.\nΣκηνοθεσία: Κορίνα Βασιλειάδου. Κινησιολογία: Μαριάνθη Ψωματάκη. Οργάνωση - συντονισμός: Λίλα Καρακώστα, Αλεξάνδρα Μπουσουλέγκα, Ράνια Υφαντίδου. Συμμετέχουν: Φοιτητές υποκριτικής: Μαριλού Βόμβολου, Χριστίνα Γεωργίου, Πένυ Ελευθεριάδου, Σίσυ Θεοφίλου, Βαλεντίνη Καλπίνη, Δανάη Κλάδη, Δάφνη Κιουρκτσόγλου, Δέσποινα Κολτσιδοπούλου, Μυρσίνη Λινού, Έλενα Μουδίρη-Χασιώτου, Ίρις Μπάμη, Αναστάσης Παπαδόπουλος, Εύη Παπαδοπούλου, Κατερίνα Σισίννι, Αναστασία Σιωπίδου, Παναγιώτης Τόλιας, Μαρίνα Τσελεπή, Νατάσα Χίντζογλου, Γεωργία Χουχούμη. Φοιτητές σκηνογραφίας: Χαρά Αργυρούδη, Μαρία-Δήμητρα Βέττα, Μάρθα Γωγάκου, Χριστίνα Θαλασσά, Δημήτρης Καρακάσης, Κατερίνα Λιόλιου, Πετρούλα Λιώρα, Αντρέας Λούκα, Φυλλένια Οικονόμου, Δάφνη Παπαδοπούλου, Αναστασία Παπαιωάννου, Όλγα Σφέτσα, Χριστιάνα Κοντοπούλου. Μουσικοί: Χαρά Αργυρούδη: πιάνο, Μυρσίνη Λινού: τσέλο, Εύη Παπαδοπούλου: φλάουτο, Κωστής Παπάς: ηλεκτρική κιθάρα.


«Μάχες» στην… ουρά | Onsports.gr\nhome ΠοδόσφαιροΔ' ΕθνικήΔ΄Εθνική - 9ος Όμιλος«Μάχες» στην… ουρά Κοινοποιήστε\n«Μάχες» στην… ουρά\tΣυντάκτης: Γιώργος Κυριακόπουλος\nΣημαντικές αναμετρήσεις περιλαμβάνει η δεύτερη… ημέρα της 23ης αγωνιστικής του 9ου ομίλου της Δ’ Εθνικής με… φόντο την παραμονή.\tΣτο Κερατσίνι, η ομώνυμη ομάδα θα αντιμετωπίσει τον Σαρωνικό Αίγινας, που παίζει το… τελευταίο του χαρτί για να βγει από την επικίνδυνη ζώνη του υποβιβασμού. Στο Μοσχάτο, η τοπική ομάδα φιλοξενεί το Κορωπί, που είναι εκτός… στόχων και θέλει το «τρίποντο» για να έχει ελπίδες για την παραμονή. Μεταφερόμαστε στον Ωρωπό, όπου η ομάδα της Ανατολικής Αττικής θα υποδεχθεί την Μύκονο, με τους γηπεδούχους να «καίγονται» για τους βαθμούς, ενώ παράλληλα, τη νίκη θέλει και η ΑΕ Περάματος στο ντέρμπι με τον Αήττητο Σπάτων.\nΣτην Ραφήνα, η τοπική Τριγλία αναμένεται να έχει εύκολο έργο απέναντι στον Άρη Αμφιάλης, ενώ στον Πειραιά, η Προοδευτική θέλει να κάνει ένα ακόμα… βήμα για το πρωτάθλημα, απέναντι στον Ατρόμητο.\nΔείτε το πρόγραμμα και τη βαθμολογία, πατώντας ΕΔΩ.\tΚατηγορία: Δ΄Εθνική - 9ος Όμιλος


Εξαγωγή σε άλλες μορφές αρχείου στο Numbers στο Mac - Apple Support (CY)\nΕξαγωγή σε άλλες μορφές αρχείου στο Numbers στο Mac\nΓια να αποθηκεύσετε ένα αντίγραφο ενός υπολογιστικού φύλλου Numbers σε μια άλλη μορφή, πρέπει να το εξαγάγετε στη νέα μορφή. Αυτό είναι χρήσιμο όταν πρέπει να ανοίξετε το υπολογιστικό φύλλο με άλλη εφαρμογή ή θέλετε να το στείλετε σε άτομα που χρησιμοποιούν διαφορετικό λογισμικό. Τυχόν αλλαγές που πραγματοποιείτε στο υπολογιστικό φύλλο εξαγωγής δεν επηρεάζουν το πρωτότυπο.\nΣημείωση: Αν το αρχικό αρχείο έχει συνθηματικό, αυτό ισχύει και για αντίγραφα που έχουν εξαχθεί στις μορφές PDF, Excel και Numbers ’09, όμως μπορείτε να το αλλάξετε ή να το αφαιρέσετε.\nΑποθήκευση αντιγράφου υπολογιστικού φύλλου Numbers σε άλλη μορφή\nΑνοίξτε το υπολογιστικό φύλλο και μετά επιλέξτε «Αρχείο» > «Εξαγωγή σε» > «[μορφή αρχείου]» στο μενού «Αρχείο» στο πάνω μέρος της οθόνης.\nPDF: Το άνοιγμα, και μερικές φορές και η επεξεργασία, αυτών των αρχείων γίνεται με εφαρμογές όπως η Προεπισκόπηση και το Adobe Acrobat. Κάντε μια επιλογή διάταξης σελίδας και μια ποιότητα εικόνας για το PDF (όσο υψηλότερη είναι η ποιότητα εικόνας, τόσο μεγαλύτερο είναι το μέγεθος αρχείου). Αν έχετε προσθέσει περιγραφές εικόνων, σχεδίων, ήχων ή βίντεο για τεχνολογίες υποβοήθησης (για παράδειγμα, VoiceOver), πραγματοποιείται αυτόματη εξαγωγή τους. Για να συμπεριλάβετε σχόλια, επιλέξτε «Προσαρμογή κάθε φύλλου σε μία σελίδα» και μετά επιλέξτε το πλαίσιο επιλογής «Συμπερίληψη σχολίων». Για να συμπεριλάβετε ετικέτες προσβασιμότητας για μεγάλους πίνακες, κάντε κλικ στις «Προηγμένες επιλογές» και μετά επιλέξτε «Ενεργό».\nExcel: Επιλέξτε αν θα δημιουργήσετε φύλλο εργασίας για κάθε πίνακα ή για κάθε φύλλο. Αν δημιουργήσετε ένα ξεχωριστό φύλλο εργασίας για κάθε πίνακα, μπορείτε να συμπεριλάβετε ένα συνοπτικό φύλλο εργασίας με συνδέσμους προς όλους τους πίνακες. Αν το αρχείο πρέπει να είναι συμβατό με μια παλαιότερη έκδοση του Microsoft Excel (1997-2004), κάντε κλικ στο κουμπί «Προηγμένες επιλογές» και στη συνέχεια επιλέξτε «.xls» από το αναδυόμενο μενού.\nCSV: Τα περιεχόμενα κελιών εμφανίζονται ως τιμές διαχωρισμένες με κόμματα στο εξαγόμενο αρχείο. Επιλέξτε αν θα δημιουργήσετε ένα αρχείο για κάθε πίνακα ή αν θα συνδυάσετε πίνακες σε ένα μόνο αρχείο. Για να συμπεριλάβετε ονόματα πινάκων, επιλέξτε το πλαίσιο επιλογής «Συμπερίληψη ονομάτων πινάκων». Για αλλαγή της κωδικοποίησης κειμένου, κάντε κλικ στο βέλος αποκάλυψης δίπλα στις «Προηγμένες επιλογές».\nTSV: Τα περιεχόμενα κελιών εμφανίζονται ως τιμές διαχωρισμένες με στηλοθέτες στο εξαγόμενο αρχείο. Επιλέξτε αν θα δημιουργήσετε ένα αρχείο για κάθε πίνακα ή αν θα συνδυάσετε πίνακες σε ένα μόνο αρχείο. Για να συμπεριλάβετε ονόματα πινάκων, επιλέξτε το πλαίσιο επιλογής «Συμπερίληψη ονομάτων πινάκων». Για αλλαγή της κωδικοποίησης κειμένου, κάντε κλικ στο βέλος αποκάλυψης δίπλα στις «Προηγμένες επιλογές».\nNumbers ’09: Τα αρχεία αυτής της μορφής μπορούν να ανοίγουν από το Numbers 2.0 έως 2.3 σε Mac.\nΣημείωση: Αν το υπολογιστικό φύλλο σας περιέχει μεγάλους πίνακες, ενδέχεται να μην μπορείτε να κάνετε εξαγωγή σε Numbers ’09.\nΔιατήρηση του συνθηματικού του αρχικού υπολογιστικού φύλλου: Βεβαιωθείτε ότι είναι επιλεγμένο το πλαίσιο επιλογής «Απαίτηση συνθηματικού για άνοιγμα».\nΧρήση διαφορετικού συνθηματικού για το εξαγόμενο αντίγραφο: Επιλέξτε το πλαίσιο επιλογής συνθηματικού, κάντε κλικ στην «Αλλαγή συνθηματικού» και μετά καθορίστε ένα νέο συνθηματικό.\nΚάντε κλικ στο «Επόμενο» και μετά πληκτρολογήστε ένα όνομα για το υπολογιστικό φύλλο (χωρίς την επέκταση ονόματος αρχείου, όπως .xls ή .csv, η οποία προσαρτάται στο όνομα αυτόματα).\nΓια να επιλέξετε πού θα αποθηκευτεί το υπολογιστικό φύλλο, κάντε κλικ στο αναδυόμενο μενού «Τοποθεσία», επιλέξτε μια τοποθεσία και κάντε κλικ στην «Εξαγωγή».\nΓια να δείτε περισσότερες τοποθεσίες, κάντε κλικ στο βέλος δίπλα από το αναδυόμενο μενού «Τοποθεσία».\nΔείτε επίσηςΜετακίνηση υπολογιστικού φύλλου Numbers στο MacΑποστολή υπολογιστικού φύλλου στο Numbers στο Mac\nΠροηγούμενη Εισαγωγή αρχείου Excel ή κειμένου Επόμενη Μείωση μεγέθους αρχείου υπολογιστικού φύλλου


muz!cOn: Όταν το muz!cOn θυμάται και χαίρεται...\nΑναρτήθηκε από kostasK στις 15:47\nΓαμώ τα κομμάτια. Στην ανπλαγκντ εκτέλεση για το εμτιβί ανατριχιάζω κιόλας...\n19 Αυγ 2008, 5:25:00 μ.μ.\nΓια μένα το πρώτο άλμπουμ που αγόρασα ήταν το Lifes Rich Pageant του 1986 και βάζοντας στην άκρη και το δικό μου εγωϊσμό σου πρότείνω να ακούσεις αυτό http://www.youtube.com/watch?v=ybfmAzcH2o4\n20 Αυγ 2008, 2:20:00 π.μ.\nΑξά, έχει λιώσει το δισκάκι στο συγκεκριμένο σημείο λέμε. Τώρα που είπες MTV, θυμάμαι ότι οι REM ήταν από τα πρώτα "rock/alternative" συγκροτήματα που άρχιζαν να παίζουν εκεί. Το "losing my religion" πρέπει να έχει ρεκόρ προβολής!\nΣημαδεμένε αυτά είναι! Κομματάρα και επίσης δισκάρα, όπως όλοι οι πρώτοι των REM, τότε την εποχή που ήταν ακόμα μια ανερχόμενη μπάντα και την άκουγαν μόνο κάτι underground τύποι...\n20 Αυγ 2008, 8:57:00 π.μ.\nστο MTV θυμάμαι σε μεταμεσονύκτιες ώρες να παίζει το Stand..ωραίες εποχές..\n22 Αυγ 2008, 10:42:00 π.μ.\nΤότε που το MTV ακόμα βλεπόταν...\n22 Αυγ 2008, 11:32:00 π.μ.


Αγαπητή «Α, μπα»: Πώς χτίζουμε σχέση εμπιστοσύνης με τα παιδιά μας; - Α,ΜΠΑ\nΑΡΧΙΚΗ ΑΓΑΠΗΤΗ Α, ΜΠΑ Αγαπητή «Α, μπα»: Πώς χτίζουμε σχέση εμπιστοσύνης με τα παιδιά μας;\nαπό Λένα Φουτσιτζή 07.12.2018, 10:00 5.2k Views 19 Σχόλια\nΑ, μπα μας αγαπημένη, καλοτάξιδο το νέο σπίτι! Με αφορμή την ερώτηση του κοριτσιού που πολύ με συγκίνησε και της στέλνω μια αγκαλιά και εγώ με τη σειρά μου επίσης, δε σου κρύβω ότι αγχώθηκα ιδιαιτέρως σκεπτόμενη τη δική μου κόρη, και το ενδεχόμενο να βρεθεί ποτέ σε αυτή τη θέση… Και σε ρωτώ, πως χτίζουμε μια σχέση εμπιστοσύνης με τα παιδιά μας σε βάθος χρόνου, πως τα διαβεβαιώνουμε ότι θα είμαστε δίπλα τους σε οτιδήποτε χρειαστούν, δεδομένου ότι είναι κάτι πολύ βαθύτερο απο μια διαβεβαίωση, είναι κάτι που πρέπει να τα κάνεις να το αισθανθούν;!\nΑν υπήρχε συνταγή επιτυχίας, δεν θα την ξέραμε όλοι;\nΤο πιο σημαντικό είναι το παράδειγμα που δίνεις ζώντας τη δική σου ζωή. Ειδικά αν λες άλλα και κάνεις άλλα, ούτε τα λόγια σου θα περνάνε, ούτε οι πράξεις σου θα μετράνε. Οπότε κυρίως σκέψου αν υποστηρίζεις στην ουσία αυτά που πρεσβεύεις. Αν δηλώνεις με λόγια «μπορείς να μου πεις ό,τι σε απασχολεί» και κάποια άλλη στιγμή πεις για κάποια άλλη περίπτωση «μα πώς το έκανε αυτό στη μάνα της», μάντεψε ποια πληροφορία θα ιεραρχηθεί ως πιο σημαντική. Υποθέτω ότι αυτό που γράφω είναι αυτονόητο, αλλά είναι εντυπωσιακό πόσο ο καθένας μας δεν συνειδητοποιεί πόσο προφανές είναι αυτό που σκέφτεται, ότι προδίδεται καθημερινά. Δεν γίνεται να κρυφτείς από τα παιδιά σου. Οπότε για το συγκεκριμένο παράδειγμα, θα σε ρωτούσα: τι νιώθεις για την ανεπιθύμητη εγκυμοσύνη στα 22; Όχι της κόρης σου. Μιας οποιαδήποτε γυναίκας. Πρέπει να απαντήσεις με ειλικρίνεια, αλλιώς δεν έχει νόημα η κουβέντα. Πιστεύεις ότι φταίει επειδή δεν πρόσεχε αρκετά, και πρέπει να το πληρώσει με κάποιο τρόπο; Ε, αν το πιστεύεις έστω και λίγο, η κόρη σου θα το κράταγε κρυφό, γιατί η ανάγκη της να την αποδεχτείς είναι μεγαλύτερη από το να ζητήσει βοήθεια.\nΤο άλλο που θεωρώ πολύ σημαντικό είναι να είσαι αρκετά δυνατή ώστε να μη νιώθει το παιδί σου ότι πρέπει να σε προστατέψει από τα κακά νέα. Αν κάνεις την τρίχα τριχιά, αν είσαι συνέχεια στο πρόσεχε και πρόσεχε, αν παθαίνεις πανικό και υστερία με τις αναποδιές ή τις αποτυχίες της, τότε δεν θα νιώσει ασφαλής να σε φορτώσει με κάτι βαρύ. Οπότε, συνοπτικά, ψυχραιμία και σταθερότητα χρειάζεται. Αυτά χτίζονται μέσα σου με πολύ κόπο, αλλά από σένα ξεκινάει, από σένα πρέπει να ξεκινήσει, εσύ είσαι ο γονιός.\nΑυτό που μου είπε η δική μου μητέρα στα 15 μου με αφορμή μια ανεπιθύμητη εγκυμοσύνη γνωστής μας, ήταν: Κορίτσι μου τα λάθη είναι για τους ανθρώπους οτιδήποτε και να συμβεί θα θελα να μου το πεις να το αντιμετωπίσουμε μαζί. Δεν μου έτυχε ποτέ αλλά ήξερα πως αν μου συνέβαινε ,θα είχα έναν σύμμαχο, μια γυναίκα ,μια μητέρα που θα με βοηθούσε με τον καλύτερο δυνατό τρόπο.Επίσης ποτέ δεν ήταν υπερπροστατευτική,πάντα ενδιαφερόταν,ανησυχούσε αλλά ποτέ με εμμονικό τρόπο\nΗ μητέρα μου έλεγε μια ιστορία από τα μαθητικά της χρόνια, όπου η φίλη της το έσκαγε από το παράθυρο με κινηματογραφικό τρόπο και πέρναγε κάθε νύχτα με το αγόρι της στο περιβόλι. Οπότε μου έλεγε “ξέρω ότι αν θέλεις να κάνεις κάτι θα βρεις τον τρόπο να το κάνεις ακόμα και αν το απαγορεύσω. Προτιμώ να μου λες πού είσαι και με ποιον είσαι κι έτσι ούτε εσύ θα μπλέξεις ή κινδυνεύσεις ούτε εγώ θα κάνω σενάρια στο μυαλό μου”. Πλεον που έχω γίνει μητέρα καταλαβαίνω έμπρακτα πόσα κότσια και ανοιχτό μυαλό χρειάζεται για να το πεις αυτό. Από… Διαβάστε περισσότερα »\nΈτσι είναι φούστα κλαρωτή.Για έναν έφηβο και όχι μόνο, είναι δύναμη να ξέρει πως από πίσω του έχει ένα δίχτυ προστασίας ανεξάρτητα αν το χρειαστεί ή όχι\nΑπίστευτη ακούγεται. Μπράβο, πολύ χαίρομαι που υπάρχουν τέτοιοι γονείς ανάμεσα σε άλλους τόσους συντηρητικούς.\nΗ σταθερότητα του χαρακτήρα του γονέα και η αποφυγή του κλασσικού “άλλο λέω και άλλο κάνω” είναι τα πιο σημαντικά για μένα. Η μαμά μου περιγράφει τη σχέση μας όπου σταθεί και όπου βρεθεί ως σχέση ανάμεσα σε δύο φίλες. Για αυτή είναι πολύ σημαντικό αυτό γιατί είναι η πιο σημαντική σχέση της ζωής της. Από την πλευρά μου δεν θα της εμπιστεύομαι τίποτα σημαντικό γιατί απλά ο αγχώδεις χαρακτήρας της θα με κάνει χειρότερα. Ήθελε για παράδειγμα να είναι στη γέννα του παιδιού μου και εγώ το απέκλεισα γιατί τη φανταζομουν να χρειάζεται όλη τη φροντίδα και την υποστήριξη… Διαβάστε περισσότερα »\nΠολύ ωραία ερώτηση. Ειμαι καθηγήτρια, σε ηλικίες κυρίως 15-18 και έχω προσέξει πως οι μαθητές μου που έχουν καλή σχέση με τους γονείς τους είναι αυτοι που ο,τι και να τους πουν τα παιδια τους φροντίζουν να κρατούν μια ήπια στάση. Προφανως δεν γίνεται αυτό λόγω αδιαφορίας αλλά γιατί έτσι δημιουργούν τις προϋποθέσεις εμπιστοσύνης ώστε να τους εξομολογούνται τα πάντα (και την αλήθεια τους δεν τη χρειαζόμασταν για την ποδηγετηση τους αλλά για την προστασία τους). Η κόρη μου είναι μόνο 5,5 αλλά εδώ και πάρα πολύ καιρό της λέω και της ξαναλέω πως πρέπει να μου λέει τα πάντα… Διαβάστε περισσότερα »\nΕχοντας μεγαλώσει με μια μητέρα που ανησυχούσε συνεχώς για το αν είμαι καλά και αγχωνόταν με το παραμικρό μπορώ να σε διαβεβαιώσω οτι αυτός είναι ένας βασικός λόγος που κι εγώ δεν θα μοιραζόμουν κάτι τέτοιο μαζί της. Η διαβεβαίωση που λες έρχεται με την συμπεριφορά σου. Αν της συμπεριφέρεσαι σαν παιδί στα 20, ακόμα κι αν έχεις τις καλύτερες προθέσεις, έχεις χάσει το παιχνίδι. Τα παιδιά μας θα είναι πάντοτε παιδιά μας όμως πέρα από αυτό είναι και άνθρωποι που κάνουν τα λάθη του και έχουν αδυναμίες τους. Μην έχεις υπερβολικές απαιτήσεις απ την κόρη σου λοιπόν. Αν σου… Διαβάστε περισσότερα »\nΑκριβώς το ίδιο ηθελα να γράψω για τη δική μου μητέρα. Είχε τις καλύτερες προθέσεις αλλά δεν υπήρχε περίπτωση να μοιραστώ ένα τέτοιο συμβάν μαζί της – ξέρω ότι θα πάθαινε εγκεφαλικο πριν καν ολοκληρώσω τη φράση μου.\nΜακάρι κι εγώ να είχα μια μαγική συνταγή, αλλά ευτυχώς είχα (έχω ακόμα!) γονείς που χειρίστηκαν πολύ καλά το θέμα εμπιστοσύνης προς εκείνους και μπόρεσαν να με κάνουν έναν άνθρωπο με αυτοπεποίθηση και σιγουριά. Αν μπορώ να κατασταλάξω κάπου μετά από διάβασμα και την εμπειρία μου με αυτούς τους γονείς, είναι ότι η εμπιστοσύνη χτίζεται με το που γεννιέται ένα παιδί. Αν πχ το πιτσιρίκι σπάσει ένα βάζο στο σαλόνι και η μάνα του βάλει τις φωνές και το βάλει τιμωρία, τι μαθαίνει τελικά το μικρό; Οτι αν κάνω απροσεξία, μάλλον πρέπει να το κρύψω γιατί η μάνα μου θα… Διαβάστε περισσότερα »\nΠολύ ωραία ερώτηση και πολύ χρήσιμη και κατατοπιστική απάντηση. Σκέφτηκα πόσο πολύ δεν ανταποκρίνεται η σχέση μου με τη μάνα μου σε όλα αυτά. Αν τη ρωτήσεις θα σου πει ότι είμαστε οι καλύτερες φίλες, ότι είμαι η μικρή της φιλενάδα, δεν το νιώθω αυτό και ούτε μ’ ενδιαφέρει να νιώσω φίλη της, αλλά πόσο θα ήθελα να με αντιμετώπιζε ως αυτό που είμαι: η ενήλικη, ώριμη κόρη της. Η τάση της να τους κρίνει όλους, να τσουβαλιάζει τους ανθρώπους, να λέει ψέματα παντού, κάθε μέρα, σε όλους και να πλάθει ιστορίες για να τα έχει καλά με όλους, δε… Διαβάστε περισσότερα »\nΤην ίδια μάνα έχουμε, μήπως είσαι η χαμένη μου αδερφή; 😀\nΘα μιλήσω ως κόρη μιας γυναίκας που θεωρούσε τον εαυτό της πολύ προοδευτικό και τη σχέση μας ως σχέση “φιλίας”. Έλεγε πως ήθελε να είμαστε φίλες, να μην έχουμε μυστικά η μία από την άλλη και πως φυσικά μπορούσα της λέω τα πάντα και να τα συζητάμε. Μπούρδες, απλά ήταν ένας τρόπος να με ελέγχει και αυτό αποδείχτηκε περίτρανα όταν έμαθε τυχαία πως είχα σεξουαλικές επαφές ήδη από τα 15. Η πρώτη της αντίδραση ήταν ότι “κανόνισε μη μείνεις έγκυος γιατί θα σε παντρέψω”. Καμία ενημέρωση για οποιαδήποτε αντισύλληψη, καμία συμβουλή και φυσικά δεν ήθελε πλέον να μαθαίνει τίποτα (όχι… Διαβάστε περισσότερα »\nΑυτό είχα κατά νου όσο διάβαζα την ερώτηση, ότι τα κορίτσια, τα κάτω των 20, περισσότερο φοβούνται ότι μια ανεπιθύμητη εγκυμοσύνη θα αποκαλύψει ότι έχουν σεξουαλικές σχέσεις, και αυτό κρατάει από παλιότερα που έπρεπε να κρατάνε οι γυναίκες την παρθενία μέχρι τον γάμο. Συνεχίζει να είναι απαγορευτικό κάτι που δεν *απαγορεύεται* πια. Στη μια ανεψιά μου, τη μικρότερη, που είναι στρείδι και βολτάρει αλύπητα, της είπα όταν ήταν 14, χωρίς να έχει δώσει δικαίωμα :P, να φοράνε πάντα προφυλακτικό. Έπαθε σοκ, άρχισε τα αμάν ρε πόντια, τι λες, δεν κάνω τίποτα και της είπα οκ, για όταν κάνεις. Μη βιαστείς… Διαβάστε περισσότερα »\nΈτσι κι η μάνα μου έλεγε και λέει ακόμα να είμαστε φίλες, κάτι που φυσικά δεν μπορεί να γίνει και που δεν το καταλαβαίνει όταν της το εξηγώ με επιχειρήματα και ψυχραιμία. Οπότε και φυσικά ανέλαβα έντονη δράση από τότε που μυρίστηκα ότι δεν μπορεί να γίνει τέτοια “φιλία”. Από τη μία ήθελε να την εμπιστεύομαι, από την άλλη “πήρα σήμερα στο Ιασώ, 3000 θέλουν για απόξεση”, μια φορά που είχα 10 μέρες καθυστέρηση. Αρρωσταίνω με τον έλεγχο κι αυτή ήξερε ακόμα και πότε έχω περίοδο. Δεν είναι και τρομερά δύσκολο, εφόσον μένουμε στο ίδιο σπίτι. Έχω φροντίσει πλέον να… Διαβάστε περισσότερα »\nΕνα σημαντικό πράγμα πάντως, είναι όχι μόνο να μας εμπιστεύονται για να τα προστατέψουμε αλλά να τα μάθουμε από μικρά να προστατεύουν τον εαυτό τους.\nΑυτό το κάνει ο καθένας όπως νομίζει, όμως για μένα το βασικότερο είναι να νιώθουν σημαντικά και πολύτιμα.\nΝα πιστέψουν πως η ύπαρξη τους είναι σημαντική, το σώμα τους είναι σημαντικό, η ψυχή τους είναι πολύτιμη και πρέπει να προστατεύουν τον εαυτό τους.\nΑυτό ίσως γίνεται με αγάπη και αποδοχή άνευ όρων απο τους γονείς!\nΠέρα από αυτά που σου λένε η Λένα και οι σχολιαστές, σου προτείνω να διαβάσεις το βιβλίο «Τα μυστικά του αποτελεσματικού γονέα» του Thomas Gordon. Δίνει μια αρκετά ξεκάθαρη εικόνα για το πώς να συζητάς με τα παιδιά με πιο αποτελεσματικό τρόπο.\nΌπως όλες οι σχέσεις εμπιστοσύνης δηλαδή, με ειλικρίνεια, κατανόηση και καλή προθεση.\nΠροηγούμενο άρθρο Αγαπητή «Α, μπα»: Γιατί σε αυτό το φεστιβάλ ντύνονται σαν χίπις;\nΕπόμενο άρθρο Αγαπητή «Α, μπα»: Ποια είναι η γνώμη σου για τους Ανώνυμους Αλκοολικούς;


Σύλλογος Εργαζομένων Γενικού Νοσοκομείου Αγ.Νικολάου Κρήτης: Το Π.Δ. για την βαθμολογική (και όχι μισθολογική) αναγνώριση προϋπηρεσίας εκτός δημοσίου τομέα\nΤο Π.Δ. για την βαθμολογική (και όχι μισθολογική) αναγνώριση προϋπηρεσίας εκτός δημοσίου τομέα\nΕξεδόθη το Προεδρικό Διάταγμα (69/2016) για την αναγνώριση της προϋπηρεσίας εκτός δημόσιου τομέα. Όπως αναφέρεται, στις διατάξεις του Διατάγματος υπάγονται:\nΗ προϋπηρεσία που αναγνωρίζεται δεν μπορεί να υπερβαίνει τα επτά (7) έτη για εργασιακή σχέση πλήρους απασχόλησης. Σε περίπτωση αναγνώρισης προϋπηρεσίας που αφορά σε εργασιακή σχέση μερικής απασχόλησης, ο αναγνωριζόμενος χρόνος προϋπηρεσίαςμειώνεται αντιστοίχως.\nΝα σημειωθεί ότι το εν λόγω ΠΔ εκδόθηκε βάσει τηςπαρ. 5 του άρθρου 102 του Ν.3584/07, όπως αντικαταστάθηκε από την παρ. 2 του άρθρου 26 του Ν.4369/16, σύμφωνα με την οποία: «Προϋπηρεσία σε συναφές αντικείμενο έως επτά (7) έτη που έχει διανυθεί πριν από το διορισμό, εκτός του δημόσιου τομέα, λαμβάνεται υπόψη εφόσον αποδεικνύεται. Οι όροι και οι προϋποθέσεις αναγνώρισης της ως άνω προϋπηρεσίας, καθώς και κάθε άλλη αναγκαία λεπτομέρεια καθορίζονται με προεδρικό διάταγμα που εκδίδεται με πρόταση του Υπουργού Εσωτερικών και Διοικητικής Ανασυγκρότησης».\nΑναρτήθηκε από Γιωργος Μανουσακης στις 1:33:00 μ.μ.


Σινεμά ο Παράδεισος στο Αστυ! - ΤΑ ΝΕΑ\ntanea.gr > Ζωή & Τέχνες > Σινεμά ο Παράδεισος στο Αστυ!\nΣινεμά ο Παράδεισος στο Αστυ!\nΣτον Πιερ Πάολο Παζολίνι είναι αφιερωμένη η προσεχής Κυριακή στο «Ταινιόραμα», και στις 22.00 προβάλλεται η πρώτη του ταινία, «Ακατόνε»\nΚαπράνος Ακης 14 Μαΐου 2015 | 21:21\n«Κάποτε παίζαμε πέντε ταινίες την ημέρα. Ξεκινούσαμε από τις πέντε το απόγευμα και πήγαινε μέχρι τα μεσάνυχτα». Ο Γιώργος Στεργιάκης μου μιλάει για τα πρώτα χρόνια του Ταινιοράματος, όταν αυτό διεξαγόταν στο θρυλικό Αλφαβίλ στη Μαυρομιχάλη. Για πολλούς από εμάς, εκεί χτίστηκε η κινηματογραφική μας παιδεία. Και η αίθουσα έμοιαζε με πραγματικό ναό του σινεμά: με το που έμπαινες ένιωθες μέλος μιας ιδιαίτερης κοινότητας, μιας ομάδας με κοινές ανησυχίες, κοινές αγάπες. Μόνο εκεί μπορούσαμε να δούμε τις ταινίες που θέλαμε, καθώς σε όλες τις άλλες αίθουσες πρωταγωνιστούσαν διαρκώς τα ίδια και τα ίδια, οι δε νέες κυκλοφορίες δεν μας αφορούσαν και πολύ. Ηταν σαν να πίνεις την εποχή της ποτοαπαγόρευσης. Υστερα από τρεις - τέσσερις βραδιές εκεί ήξερες τις φάτσες που θα συναντούσες. Και εκεί ανακαλύψαμε τον Φασμπίντερ, τον Παζολίνι, τον Βισκόντι, τον Κουροσάβα - αλλά και τον Αλφρεντ Χίτσκοκ. Αυτοί - μεταξύ πολλών άλλων - είναι και οι πρωταγωνιστές της φετινής διοργάνωσης που περιλαμβάνει 168 ταινίες με τρεις προβολές καθημερινά.\nΗ συντριπτική πλειονότητα των προβολών γίνεται από φιλμ. Από παλιές κινηματογραφικές κόπιες δηλαδή, που μετρούν ενίοτε και πολλά χρόνια στην πλάτη τους. Και φυσικά, μονάχα οι τουρίστες του σινεμά έχουν πρόβλημα με αυτό. Εκείνοι δηλαδή που δηλώνουν κινηματογραφόφιλοι και προτιμούν να παρακολουθήσουν ένα αριστούργημα «κατεβασμένο» σε «torrent» στο σπίτι τους παρά στη μεγάλη οθόνη - τους ενοχλούν, βλέπετε, οι γραμμές και τα κοψίματα, μερικές φορές και το πολυτονικό σύστημα των υποτίτλων. Είμαστε όμως κι εμείς που «ρομαντζάρουμε» με όλο αυτό. Σκεφτόμαστε ταυτόχρονα από πόσες αίθουσες θα πρέπει να έχει περάσει ετούτη η κόπια που «τυπώθηκε» το έτος κυκλοφορίας της ταινίας. Πώς να αντιδρούσε, άραγε, το κοινό της εποχής; Ποιες σκηνές τους ενοχλούσαν; Τι είδους κλίμα επικρατούσε στην προβολή; Για κάποιους από εμάς, αυτό το καθαρά φαντασιακό κομμάτι είναι άρρηκτα συνδεδεμένο με την αγάπη μας για το σινεμά.\n«Ολες οι κόπιες έχουν ελεγχθεί και είναι σε καλή κατάσταση» με ενημερώνει ο Γιώργος Στεργιάκης και καταλαβαίνω αμέσως τι εννοεί: οι ταινίες παίζονται παρά τα σημάδια φθοράς τους, που δεν φτάνουν στο σημείο της υπερβολής. Ας σκεφτούν οι σινεφίλ πότε είδαν τελευταία φορά σε κινηματογραφική οθόνη το «Χοιροστάσιο» του Πιερ Πάολο Παζολίνι, τον «Μάκβεθ» του Ουέλς, την «Αγωνία του τερματοφύλακα πριν το πέναλτι» του Βιμ Βέντερς, τη «Νύχτα των σαλτιμπάγκων» του Μπέργκμαν, την «Τελετή» του Ναγκίσα Οσιμα, την υπέροχη «Ιστορία έρωτα και αναρχίας» της Λίνα Βερτμίλερ, το βραβευμένο με Χρυσό Φοίνικα «Δέντρο με τα τσόκαρα» του Ερμάνο Ολμι και τη θρυλική «Πισίνα» με Ρόμι Σνάιντερ και Αλέν Ντελόν. Ολες τους ταινίες που άφησαν, με τον ένα ή τον άλλον τρόπο, ανεξίτηλα χνάρια στη μικρή (μόλις εκατό ετών) ιστορία της έβδομης τέχνης.\nΑλήθεια σας λέω, κοιτάζω το πρόγραμμα των προβολών (που περιλαμβάνει, όμως, μέχρι και το «Nymphomaniac» του Φον Τρίερ) και στενοχωριέμαι που θα χάσω αρκετές απ' αυτές λόγω του Φεστιβάλ των Καννών.\nΑστυ, Κοραή 4, έως τις 8 Ιουλίου. Ημερήσιο εισιτήριο: 7 ευρώ (μειωμένο 6), ενώ θα διατεθεί περιορισμένος αριθμός καρτών διαρκείας για ολόκληρο το αφιέρωμα έναντι 45 ευρώ. Το πρόγραμμα στο http://issuu.com/myfilmgr/docs/program


«Εκπληκτικός Μιλουτίνοφ, να εξολοθρεύσουμε τα όπλα της Αρμάνι» | in.gr\n«Εκπληκτικός Μιλουτίνοφ, να εξολοθρεύσουμε τα όπλα της Αρμάνι»\nΤι δήλωσε ο Ντέιβιντ Μπλατ για τον MVP της 2ης αγωνιστικής στη Euroleague Νίκολα Μιλουτίνοφ και για την προσπάθεια του Ολυμπιακού να πετύχει το 3 στα 3\nΟ Ολυμπιακός έχει ξεκινήσει εντυπωσιακά τη φετινή Ευρωλίγκα, με τους Ερυθρόλευκους να έχουν περάσει νικηφόρα από τις δύσκολες έδρες των Κίμκι και Μπασκόνια. Οι Πειραιώτες έχουν κάνει το 2 στα 2, γεγονός που έχει ικανοποιήσει απόλυτα τον Ντέιβιντ Μπλατ.\n-Για τον τραυματισμό του Γιάνις Στρέλνιεκς: «Έχει ένα μυϊκό πρόβλημα και θα το βλέπουμε μέρα με τη μέρα».\n-Για την Αρμάνι: «Η Αρμάνι είναι μία υπέροχη ομάδα και το έχει δείξει ήδη με το ποιοτικό μπάσκετ που παίζει. Θα είναι μία πρόκληση για εμάς».\n-Για την ομιλία του στα αποδυτήρια μετά τη νίκη επί της Μπασκόνια, αλλά και για τα όσα είπε για τη συνεισφορά του Γιώργου Μπόγρη: «Όταν έχεις μία τόσο μεγάλη σεζόν και τόσα πολλά παιχνίδια πρέπει να προσφέρουν όλοι στο ρόστερ. Απλά μίλησα και έδωσα το ίδιο μήνυμα που λέμε κάθε μέρα. Δεν είπα κάτι ιδιαίτερο. Το θέμα είναι να συνεχίσουμε με τις αρχές και τη φιλοσοφία αυτής της ομάδας. Όλοι θα πρέπει να παλεύουν για το καλύτερο δυνατό».\n-Για τον Μιλουτίνοφ και αν μπορεί να βελτιωθεί ακόμα περισσότερο: «Σε ατομικό επίπεδο είναι εκπληκτικός. Αυτό που καθορίζει τους παίκτες υψηλού επιπέδου είναι να έχουν συνέπεια στο παιχνίδι τους. Θα είμαι πολύ χαρούμενος αν είναι σταθερός έτσι συνέχεια και να δουλεύει πολύ σκληρά. Είμαι πολύ ικανοποιημένος από εκείνον».\n-Για τις δύο νίκες που πέτυχε ο Ολυμπιακός σε δύσκολες έδρες: «Είναι γεγονός ότι όταν ξεκινάς με δύο εκτός έδρας και δύσκολα παιχνίδια, δεν ξέρεις τι να περιμένεις. Σημασία έχει τι θα κάνουμε από εδώ και πέρα. Τώρα, όμως, είμαι πολύ χαρούμενος που θα παίξουμε μπροστά στους οπαδούς μας και περιμένω να μας δώσουν ενέργεια και πάθος για να έχουμε καλή συνέχεια».\n-Σε ποιον παίκτη της Αρμάνι θα πρέπει ρίξει το βάρος ο Ολυμπιακός: «Έχει πολλούς καλούς παίκτες. Πρέπει να δούμε την πρόκληση συνολικά ως ομάδα και να εξολοθρεύσουμε τα όπλα τους».\n17/01/2021 | 03:06


Κορωνοϊός – DW: Η έρευνα που προβληματίζει τους Γερμανούς για τον εμβολιασμό σε αγόρια\nΓια τα αγόρια, ο κίνδυνος μυοκαρδίτιδας μετά από εμβόλιο mRNA σε σχέση με το να νοσηλευτούν λόγω κορωνοϊού είναι μεγαλύτερος. Όμως οι ειδικοί επιμένουν στο εμβόλιο. Η Deutsche Welle γράφει για την αμερικανική έρευνα που έχει προκαλέσει διχογνωμία.\nΝαι ή όχι στο εμβόλιο; Μία απόφαση που οι γονείς δεν πρέπει να λάβουν μόνο για τους ίδιους, αλλά και για τα ανήλικα παιδιά τους.\nΓια να τους προσανατολίσει στη λήψη της απόφασης, η Επιτροπή Εμβολιασμών (STIKO) προέβη σε γενική σύσταση υπέρ του εμβολιασμού παιδιών ηλικίας 12 έως 17 ετών στα μέσα του Αυγούστου – κατόπιν μαζικών πιέσεων και από την πολιτική. Η επιτροπή εμπειρογνωμόνων συνιστούσε μέχρι εκείνη τη στιγμή εμβολιασμό μόνο σε εφήβους με υποκείμενα νοσήματα.\nΣύγχυση προκαλεί τώρα μια νέα στατιστική μελέτη από τις ΗΠΑ, σύμφωνα με την οποία ο κίνδυνος φλεγμονής του καρδιακού μυός (μυοκαρδίτιδα) μετά από εμβολιασμό με BioNTech / Pfizer για τα αγόρια είναι πάνω από έξι φορές υψηλότερος από τον κίνδυνο εμφάνισης σοβαρών συμπτωμάτων κορωνοϊού.\nΠολλοί είναι πάντως οι ειδικοί υγείας που τοποθετούνται υπέρ του εμβολιασμού των εφήβων. Ο κίνδυνος που μπορεί να επιφυλάσσει μία νόσηση από κορωνοϊό, αλλά και οι μακροπρόθεσμες συνέπειες στη συνέχεια θεωρούν ότι ενδέχεται να είναι μεγαλύτερος από εκείνον της μυοκαρδίτιδας.\nΑκόμα κι αν παιδιά και έφηβοι έχουν συχνά μια ήπια πορεία ή αρρωσταίνουν λιγότερο σοβαρά, ο κίνδυνος μακροχρόνιων επιπτώσεων εξαιτίας του κορωνοϊού παραμένει. Το διαρκώς αυξανόμενο ποσοστό εμβολιασμένων στον πληθυσμό θα οδηγήσει πιθανότατα σε αύξηση στον αριθμό παιδιών και νέων που θα νοσήσουν μελλοντικά, εφόσον δεν έχουν ακόμη εμβολιαστεί ή δεν μπορούν να εμβολιαστούν.\nΓια την πορεία της νόσου σε αυτή την ηλικιακή ομάδα λίγα είναι γνωστά, αλλά η νόσηση από κορωνοϊό εμφανίζει όλο και συχνότερα μακροπρόθεσμες συνέπειες. Και σύμφωνα με μία σουηδική έρευνα, παιδιά και έφηβοι είναι εξίσου πιθανό να υποφέρουν από μακροχρόνιες συνέπειες της νόσησης από κορωνοϊό, όπως το παιδιατρικό πολυσυστηματικό φλεγμονώδες σύνδρομο (PIMS) ή το σύνδρομο χρόνιας κόπωσης.\nΩστόσο, τέτοιες μακροχρόνιες συνέπειες σε νεαρές ηλικίες δεν έχουν αναφερθεί συχνά, ενδεχομένως και γιατί δεν αναγνωρίζονται εξαρχής ως τέτοιες, σε αντίθεση με τους ενήλικες, όπως επισημαίνει μία βρετανική έρευνα.\nΒ. Ελλάδα: Γεμίζουν τα νοσοκομεία οι ανεμβολίαστοι – Τι λένε οι αριθμοί\nΘεσσαλονίκη: Σε άτομα εκτός σχολικού περιβάλλοντος στρέφονται οι έρευνες της ΕΛΑΣ για τις ζημιές στο 30ο ΓΕΛ


Ανοιχτό αφήνει ο Θ. Δρίτσας το ενδεχόμενο αλλαγών στο ν/σ για τον ΟΛΠ\n29-06-2016 - 22:32μμ\nΑνοιχτό το ενδεχόμενο να προχωρήσει σε αλλαγές και βελτιώσεις του κυρωτικού νομοσχεδίου της σύμβασης παραχώρησης του ΟΛΠ, άφησε ο υπουργός Ναυτιλίας, Θοδωρής Δρίτσας, στην τελευταία συνεδρίαση της Τετάρτης της αρμόδιας Επιτροπής, κατά την οποία το νομοσχέδιο ψηφίστηκε.\n«Αυτά λέει η σύμβαση παραχώρησης που αναρτήθηκε, με βάση αυτή έγινε ο διαγωνισμός και όντως είναι αμοιβαία δεσμευτική», ξεκαθάρισε ο κ. Δρίτσας και συμπλήρωσε ότι αμέσως μετά αναφέρει ότι «προς αποφυγή αμφιβολίας ο ΟΛΠ αναγνωρίζει και αποδέχεται ότι»:\n«Καταλαβαίνετε λοιπόν ότι πρέπει να ηρεμήσουμε. Το ότι από το σχέδιο μέχρι το κείμενο που παρέλαβαν οι βουλευτές υπάρχουν κάποιες διαφορές, ισχύει όντως, στο πλαίσιο της δικαιοδοσίας της κυβέρνησης όπως την περιέγραψα», είπε ο υπουργός απευθυνόμενος προς τα μέλη της Επιτροπής.\nΞεκαθάρισε, ωστόσο, ότι «το να συζητήσουμε στο επίπεδο των αναφορών της επιστολής που στοχοποιούν, τον προσβάλλει. Δεν μπορεί να γίνεται ενώπιον της Βουλής, με μια εταιρεία, όσο σεβαστή, αξιόπιστη και μεγάλη κι αν είναι και ενός υπουργού με αυτούς τους κανόνες» είπε ο κ. Δρίτσας επισημαίνοντας ταυτοχρόνως ότι η επιστολή της COSCO, παρά τα όσα παρατήρησε, θα ληφθεί κι αυτή υπόψη.


Γιάννης Πάριος: «Πάντοτε αγαπούσα περισσότερο αυτό που... - Star.gr\nLIFESTYLE Κυριακή, 15 Σεπτεμβρίου 2013, 14:00\nΓιάννης Πάριος: «Πάντοτε αγαπούσα περισσότερο αυτό που έκανα, παρά εμένα»\nO τραγουδιστής του έρωτα πιο αποκαλυπτικός από ποτέ...\nΑποκαλυπτικός και συναισθηματικός ήταν ο Γιάννης Πάριος στη συνέντευξη που παραχώρησε, μιλώντας για τον ίδιο, τον έρωτα και την αγάπη αλλά και για τους γονείς του.\n«Ποτέ δεν έπαψα να αδικώ τον εαυτό μου. Ίσως δεν τον αγάπησα όσο άξιζε… Πάντα αγαπούσα περισσότερο αυτό που κάνω, παρά εμένα» είπε χαρακτηριστικά για τα στοιχεία του χαρακτήρα του που κουβαλάει από παιδί.\nΟ τραγουδιστής του έρωτα μίλησε ακόμη και για τη διαφορά μεταξύ έρωτα και αγάπης λέγοντας: «Μπορεί να σου εμπνεύσουν τον έρωτα πολλές γυναίκες, αλλά σε λίγες θα βρεις τους λόγους που θα σε κάνουν να τα αγαπήσεις. Η προϋπόθεση για την αγάπη είναι η αλήθεια. Η αγάπη αν ριζώσει, ότι και να γίνει δεν φεύγει. Ενώ ο έρωτας δεν γαντζώνεται μέσα μας, είναι λουλουδάκι της επιφάνειας και κάποια στιγμή μαραίνεται και σκορπάει».\nΣτους γονείς του είχε μεγάλη αγάπη. Στην αγκαλιά της μάνας του, που τη χάρηκε μέχρι τα 91 της χρόνια, έτρεχε για εξομολογήσεις χωρίς καμία κριτική- όπως χαρακτηριστικά λέει ο ίδιος. Τον πατέρα του τον έχασε όταν ο Γιάννης Πάριος ήταν 18 ετών.\n«Ο θάνατος του πατέρα μου μ’έκανε να νιώσω ότι ο πόνος μπορεί να γίνει έμπνευση, διότι έ��ραψα ένα τραγούδι, το οποίο είπε πολύ αργότερα ο Βοσκόπουλος. Ο τίτλος είναι: “Καρδιά μου μόνη”».\nΤέλος αποκάλυψε πως δεν παίρνει χρήματα από τη συναυλία με τίτλο: «Ο δικός μου Τσιτσάνης…» που θα γίνει στο Ηρώδειο στις 20 Σεπτεμβρίου.\n«Μου αρκεί που η ψυχούλα του κυρ- Βασίλη με αφήνει να τον υμνώ. Αυτό είναι ανεκτίμητο για μένα» δήλωσε ο Γιάννης Πάριος.


Η αποκάλυψη του Βούτση για το απίθανο λάθος στον προϋπολογισμό!Newspepper | Newspepper\nΗ αποκάλυψη του Βούτση για το απίθανο λάθος στον προϋπολογισμό!\nΤο βιβλίο με τίτλο “Μαύρο και Δαγκωτό, Σταυρός προτίμησης ή λίστα” (εκδ. Ψυχογιός) είναι ένα αμείλικτο κατηγορώ εναντίον του σταυρού. «Πάνω απ’ όλα, πρόκειται για ένα βαθιά πολιτικό βιβλίο», συμφώνησαν οι ομιλητές.\nΣτην παρουσίαση μετείχαν επίσης ο πρώην υπουργός Μ. Παπαϊωάννου και ο καθηγητής συνταγματικού δικαίου Γ. Σωτηρέλης, ενώ τη συζήτηση συντόνισε ο δημοσιογράφος Γ. Παπαχρήστος.\nΣτην εκδήλωση παρέστησαν βουλευτές και πολιτικές προσωπικότητες, όπως οι Φ. Κουβέλης, Δ. Κρεμαστινός, Μ. Βορίδης, Α. Λοβέρδος, Σ. Τζουμάκας, Μ. Καρχιμάκης, Χ. Πρωτόπαπας, Κ. Τζαβάρας και Κ. Τασούλας\nΠροηγούμενο άρθροΚΟΥΙΖ: Πόσο χρονών είναι η Ελένη Φιλίνη; – ΔΕΙΤΕ\nΕπόμενο άρθροΟ Τύπος της Πέμπτης 10/12